জাংফাই জোনাকত উল্লাসিত আদিমতা (অজয়লাল দত্ত) - সাহিত্য ডট অৰ্গ\nজাংফাই জোনাকত উল্লাসিত আদিমতা (অজয়লাল দত্ত)\nজাংফাই জোনাকত উল্লাসিত আদিমতা\n১/ জাংফাই জোনাকৰ গতি আৰু অনুভূতি\nপৰিচালক সঞ্জীৱ সভাপণ্ডিতৰ চিনেমা “জাংফাই জোনাক”ত চলিত সময়ৰ জলন্ত প্ৰতিচ্ছবি তুলি ধৰিবলৈ চেষ্টা কৰিছে৷ বিশেষকৈ ডাইনী হত্যাৰ দৰে এটা সাম্প্ৰতিক সময়ৰ এক লজ্জ্বাজনক কথাক ইয়াত উন্মুত্ত কৰাৰ প্ৰচেষ্টা হাতত লৈছে, যিটো খুৱেই প্ৰশংসনীয়৷\nতাৰ লগতে আছে বালক এজনক শিৱ সজোৱাৰ এক অনুপম কাহিনী৷ এজন সৰল কিশোৰে তন্ময় হৈ উষা-অনিৰুদ্ধৰ কাহিনীৰ অভিনয় চাইছে৷ সৰল প্ৰ\nতিবেশী বড়ো বাইজনীৰ বাবে অনিৰুদ্ধৰ দৰে এজন দৰা পোৱাৰ সপোন দেখিছে৷ গাঁৱৰ নৈ, নাও, পানী যুঁৱলিত খেলা কৰা,মাছ ধৰাৰ বাবে জাল পতা, তামোল গছৰ এজোপাৰ পৰা আনজোপালৈ জপিয়াই পাৰ হোৱা আদি সৰল দৃশ্যৰে এখন গাঁৱৰ সুন্দৰ ছবিক অনুপম ৰূপত তুলি ধৰিছে৷\nকাহিনীৰ সাৱলীল গতি এনে ধৰণৰ- বহুদিন জ্বৰ গোৱাৰ পাছত হঠাত চুলিত জঁটবন্ধাৰ আৰম্ভণি হোৱা অৱস্থাত কিশোৰজনক আৱিস্কাৰ কৰাৰ লগে লগে, গাঁৱৰ বৰমূৰীয়া অথচ অন্ধ-বিশ্বাসত বিপুল বিশ্বাসী আগৰণুৱা মানুহে সৰল গঞাক লৈ বালক শিৱ ৰূপে কিশোৰটিক প্ৰতিস্থাপিত কৰে, তেওঁৰ নামত থান পাতি ঘৰৰ পৰা নিলগাই নিয়ে৷\nভক্তি আৰু পূজাৰ মাজতে গাঁৱলীয়া জন-জীৱনৰ সাংসাৰিক সমস্যাৰ বিধানৰ সন্ধানত বিভিন্ন জনে বালক শিৱ ভগৱানৰ শৰণাপন্ন হৈছেহি৷ গঞা ৰাইজৰ এনে বিধি-বিধান-সমাধানৰ সন্ধানৰ মাজতে পৰিচালকে হঠাৎ ভগৱানৰূপে গঞা ৰাইজে মানি লোৱাত অসহায় হৈ পৰা সৰলমনা কিশোৰজনৰ মনঃস্বত্বৰ জগতখনত খেলা কৰা ভাৱনাবোৰৰ অন্বেষণ কৰাত ব্যাকুল হৈ পৰিছে৷\nএইজন কিশোৰৰ মন আনসকলৰ দৰেই খেলা-ধূলা কৰাৰ, গাঁৱৰ নৈৰ জুঁৱলিত পানী-বালিৰ স’তে খেলি প্ৰকৃতিৰ অনুপম সৃষ্টিৰ সতে সোণালী শৈশৱ পাৰ কৰাৰ৷ ফুটবল খেলি থকা সমনীয়াৰ জাকটোলৈ ৰাইজে স্থাপন কৰা থানৰ খিড়িকীৰে এক আৱেগিক দৃষ্টিৰে, মানুহে সজা বালক শিৱই চাই পঠিয়াইছে৷ এই কৰুণ দৃশ্যই সেই কিশোৰ মনৰ কাতৰতাখিনি সুন্দৰকৈ ফুটাই তুলিছে৷ অৱচেতন মনৰ ভাৱনাৰ দ্বাৰা পৰিচালিত হৈ অজানিতে ফুটবলৰ পথাৰলৈ এখোজ দুখোজকৈ খোজ লোৱা বালক শিৱ ভগৱানৰ দৃশ্যটোৱে বালকজনৰ এক স্বাভাৱিক জীৱনযাত্ৰাক অন্ধবিশ্বাসী সমাজে কক্ষচ্যুত কৰাৰ ফলত হোৱা তাড়নাখিনিক এক সজীৱ ৰূপ\nকিশোৰজনৰ মনৰ জগতখনত সেই গাঁৱলীয়া বড়ো বাইজনীক গাঁৱৰে সুবিধা বিচৰা লম্পট ডেকাই চোভা কৰা, সেই সময়তো সেই লম্পটক একো শাস্তি দিব নোৱাৰাৰ মনোবেদনা খিনি ফ্লেচবেকত দেখুওৱা হৈছে৷ থান প্ৰতিস্থাৰ সতে বিধি-বাধান ল’বলৈ চহৰীয়া লোকৰ আগমন, ৰাজনৈতিক নেতাৰ পদ-ধূলা আদিৰ মাজত পৰিচালকে সমসাময়িক সমাজ ব্যৱস্থাৰ প্ৰকৃত কৰুণ ৰূপটো স্পষ্টকৈ দাঙি ধৰিছে৷ থানৰ মেলামুখিতাকে প্ৰগতি বা পৰিবৰ্তন বুলি ভবা সৰলমনা গঞা, বাল-ভগৱানৰ ৰূপপোৱা কিশোৰটিক ভাগ্যবান বুলি ভবা, পানী-যুঁৱলিত খেলা কৰি থকা কানসমনীয়াৰ ঈৰ্ষাকাতৰ সংলাপ আদিয়ে পৃষ্ঠভূমিখন তুলি ধৰিছে৷ বাল-ভগৱান সজাই আঁতৰাই নিয়া কণমাণিটিক হেঁপাহেৰে পিঠাগুৰি অকণ খুওৱাৰ বাবে ভিৰ কমি নিঃপালি দিয়ালৈ ৰৈ থকা মাক আৰু ভনীয়েকৰ সাৱলীল অভিনয়ে পুত্ৰস্নেহৰ অকৃত্ৰিমতা তথা ভগ্নীৰ অতুলনীয় মৰমে চকুৰ কোণত পানীৰ টোপাল বিৰিঙাই দিব পৰাটো ছবি খনৰ অন্যতম সফলতা৷\nস্বাভাৱিক জীৱনে হাত বাউল দিয়া কিশোৰজনে বাৰে বাৰে মূৰৰ জঁট-বন্ধা চুলিটাৰি কাটি দিবৰ বাবে কৰা আকুল আহ্বান আৰু তাৰ বিপৰীতে অন্ধ-বিশ্বাসৰ আগত মূৰ দোঁৱাই অসহায় হৈ পৰা পৰিয়াল বা সমাজক সঠিক ৰূপতেই উপলুঙা কৰা হৈছে৷ ধৰ্মীয় টোলৰ শিক্ষা বনাম প্ৰযুক্তিৰ হাত বাউলিৰ মাজত দু-নাও দুভৰি অৱস্থাত থকা কণ-কণ শিশুৰ জাকটোক পৰিচালকে অতি সুচতুৰ ভাৱে গছৰ তলৰ টোলৰ পৰা নকৈ সাজি থকা পকা স্কুলৰ কামত কৰ্মৰত ইঞ্জিনীয়াৰ দুজনৰ কাষলৈ কেতবোৰ প্ৰশ্নৰ সন্ধানত দৌৰাই থকা দৃশ্যটো সঁচাই প্ৰশংসনীয়৷\nএই কাহিনীৰ মাজতে বিমানত অহা উদ্যোপতিজনৰ মাজত সন্তানহাৰা পিতৃৰ আকুল হৃদয়খনৰ কাতৰতাখিনি ফুটি উঠিছে৷ ব্যৱসায়ৰ খেয়ালী চিন্তাৰ মাজ\nতো তেওঁ স্থাপন কৰিব লগা উদ্যোগৰ স্থানৰ গাঁওখনৰে এই বাল-ভগৱানজনৰ মনোজগতখনৰ জোঁৱাৰভাটাখিনি এজন প্ৰগতিশীল ব্যক্তিৰ দৃষ্টিৰে চালি-জাৰি চাইছে আৰু সেই সন্তানহাৰা পিতৃ হৃদয়খনে শিশুটিক সমাজে শৈশৱ চাৰখাৰ কৰা কথাত হাহাকাৰ কৰি উঠিছে৷\nবিফল মনোৰথ লম্পট ডেকাৰ মিথ্যা-প্ৰচাৰ আৰু ষড়যন্ত্ৰত ডাইনী ঘোষণা কৰি সেই কল্পনাৰ উষাৰূপী বড়ো বাইজনীৰ অৰণ্যত আত্ম-গোপন, চিকাৰ কৰাৰ দৰে খেদি খেদি নৃশংস হত্যা আৰু তাৰ স’তে অংকিত আদিম উল্লাসে মনলৈ বহু প্ৰশ্নই আনি দিলে৷ থান ত্যাগ কৰি স্বাভাৱিক জীৱনৰ সন্ধানত হেৰাই যোৱা বাল-ভগৱান আৰু ডাইনী হত্যাৰ নৃশংসতাৰ প্ৰত্যক্ষ কৰি চেতন হেৰুওৱা উদ্যোগপতিজনৰ স’তে মুখামুখিৰ দৃশ্যৰ নাটকীয়তাই ছবি খনৰ শেষাংশক অপূৰ্ব কৰি তুলিছে৷ ছাঁ-পোহৰৰ দোমোজাত থাকিও অন্ধবিশ্বাসৰ উৰ্ধত অৱশেষত কিশোৰজনক তাৰ অমূল্য শৈশৱ পুনৰ উপহাৰ দিয়াটো পৰিচালক কাহিনীকাৰৰ অতিশয় সচেতন কৰ্ম৷ অভিনন্দন টিম “জাংফাই জোনাক”৷ এই পোহৰতে অসমীয়া ছবি জগত উজলি উঠক, তাৰো কামনা কৰিলোঁ৷\nউদ্যোগীকৰণ, কোম্পানী আৰু চিএছআৰ\nসৰল মানুহৰ ভিতৰুৱা গাঁওখনত উদ্যোগ স্থাপন, তাৰ স’তে সলনি হ’ব গাঁওখনৰ নক্সা৷ তাৰ স’তেই হেৰাব, প্ৰকৃতিৰ অনুপম সৃষ্টি, জৈৱ-বৈচিত্ৰ্যৰ ভা\nৰসাম্যতা৷ হাড়গিলা চৰাইৰ জাকৰুৱা বাসস্থান ৰূপী গছ এজোপাক চৰায়ে মলত্যাগ কৰি লেতেৰা কৰা ঠাই বুলি ঘোষণা, আৰু তাৰ বিপৰীতে কোম্পানীৰ বিষয়াই সেই ঠাইত গছ কাটি পানীৰ মিউজিকেল ফোঁৱাৰা নিৰ্মাণৰ পৰিকল্পনাৰ দ্বাৰা প্ৰকৃতি বনাম প্ৰগতিৰ সংঘাতক প্ৰতীকি ৰূপত উজ্বলাই তোলা হৈছে৷ উদ্যোগীকৰণৰ দ্বাৰা প্ৰাকৃতিক পৰিবেশ বিনষ্ট তথা সহ-অৱস্থানত চলি থকা প্ৰাণীজগতক ভাৰসাম্যতা হীনতালৈ ঠেলি দিয়াৰ যি কৰুণ সঁচা ছবি চৌপাশে ঘটি আছে তাৰ সফল ৰূপাঙ্কন ছবি খনত দেখিবলৈ পোৱা গৈছে৷\nকোম্পানী, উদ্যোগকৰণত স্থানীয় ৰাইজে বাধা নিদিয়াটো কৰিবৰ বাবে কৰ্পৰেট ছছিয়েল ৰেচপনছিবিলিটি (ছি এছ আৰ)প্ৰগ্ৰেমৰ যোগেদি, স্কুল, হস্পিতেল আদি পাতি কোম্পানীবোৰে ৰাইজৰ মন-জয় কৰাৰ ব্যৱস্থা লয়৷ সেয়ে ৰাইজে যুগৰ আহ্বান বুলি মানি লোৱা উদ্যোগীকৰণে আনিব লগা পৰিবৰ্তন আৰু তাৰ বিপৰীতে এনে ছি এছ আৰে কি দিব সেই প্ৰশ্নত স্থানীয় ৰাইজ সজাগ নহ’লে উদ্যোগীকৰণৰ সুফলৰ পৰা বঞ্চিত হব লগা হয়৷ স্থানীয় ৰাইজ মেলে এনে বিষয়ত সজাগ তথা সু-সিদ্ধান্ত ল’ব পৰাকৈ সচেতন কৰাৰ দ্বায়িত্ব সামাজিক সংস্থাবোৰে লোৱা উচিত৷\nজাংফাই জোনাক ছবিখনে সমাজৰ কেইবাটাও দিশ সামৰি লৈছে আৰু সফল হৈছে৷ ডাইনী হত্যাৰ ওপৰত সজাগতাৰ বাবে এইখন ছবিয়ে বহুতো ছবি, বা কাহিনীৰে সমাজৰ অন্তঃস্থলী ভেদ কৰাৰ প্ৰয়োজনীয়তাক উজ্বলাই তুলিছে৷ এই বিষয়তে এখন তথ্য চিত্ৰও এজন দিল্লীবাসী অসমীয়াই নিৰ্মাণৰত হৈ থকা খবৰটোও এক আশাৰ বিষয়৷\n২/ চকুৰ আগৰ এটা সঁচা কাহিনী\nধেমাজি জিলাৰ এখন ভিতৰুৱা গাঁও কাইটঙত এনে ধৰণৰ বালক শিৱ এজনৰ আবিৰ্ভাৱ হৈছিল৷ সেয়া চাগৈ ২০০৪ মান চনৰ কথা৷ শুনামতে বালক জনৰ ডিঙিত কৰবাৰ পৰা আহি সাপ এটাই মেৰিয়াই ধৰিছিলহি৷ কিন্তু বালকজনক কোনো অপকাৰ কৰা নাছিল৷ প্ৰচাৰৰ লগে লগেই “জাংফাই জোনাক”ত দেখুওৱাৰ দৰেই গঞা ৰাইজৰ উদ্যোগত থান স্থাপন হ’ল৷ নগৰ-চহৰৰ মানুহেৰে ভৰি দৰ্শনার্থীৰে ভৰি পৰিল৷ বিধি-বিধান পূজা অৰ্চনাৰ ৰোল উঠিল৷ মানুহে সাপটোক খাবলৈ গাখীৰ দিয়া, সাপটো ৰাতি কেতিয়াবা হঠাৎ নাইকীয়া হোৱা, পাছত আকৌ প্ৰকট হয়, বালকৰ ডিঙিত মেৰিয়াই থাকে, ঢেৰ মুখ বাগৰা-শুনা কাহিনী!\nব্যক্তিগত ৰূপত আমাৰ দোকানৰ কোঁৱৰ ভাইটিয়ে নতুনকৈ সাংবাদিকতাৰ পথাৰত এখোজ-দুখোজ দিবলৈ আৰম্ভ কৰিছিল বাবে, দোকানৰ ডি\nজিটেল ষ্টিল কেমেৰাত বন্দী কৰা সম্পূৰ্ণ দৃশ্যৰাজি (মানে ডিঙিত জীৱন্ত সাপ মেৰুওৱা শিৱ) কম্পিউটাৰত চাবলৈ পাইছিলোঁ৷ পাছত লোকগীত আৰু ভক্তিগীতি ব্ৰেকগ্ৰাউণ্ড মিউজিক দি মুভি মেকাৰত স্থিৰ চিত্ৰৰে এখন প্ৰদৰ্শন মূলক ছবিও নিৰ্মাণ কৰি উলিয়াইছিল৷ মানুহে ঘৰৰ চিডি প্লেয়াৰত চাবলৈ তাৰ কপি চিডিত ৰাইট কৰি নিছিল৷ এশমান এনে চিডি বিক্ৰীও হৈছিল!\nছমাহ মানৰ পাছতে কোঁৱৰে এদিন জনাইছিল যে সৰ্প দংশনতে বালকজনৰ মৃত্যু হৈছে৷ এটি সৰল শিশুৰ অপ-মৃত্যুত সিদিনা দুখ পোৱাৰ বাহিৰে একোৱেই কৰিব নোৱাৰিলোঁ৷\n৩/ এই চেলেঞ্জ কাৰ বাবে?\nদৈনিক বাতৰি এখনৰ সম্পাদকীয় পৃষ্ঠাত পঢ়া আলোচনা এটাত অসমৰ এজন আগশাৰীৰ প্ৰৱন্ধকাৰে ডাইনী হত্যাৰ প্ৰসংগটো আলোচনা কৰা পঢ়িবলৈ পালোঁ৷ তেখেতে সঠিকভাৱেই এই একৈশ শতিকাৰ প্ৰথম দশক পাৰ হোৱাৰ পাছতো আমাৰ সমাজৰে একাংশৰ মাজত এনে ভ্ৰান্ত ধাৰণাৰ ফলত হোৱা নৃশংস হত্যা কি দৰে চলি আছে বুলি প্ৰশ্ন উত্থাপন কৰিছে৷ তেখেতে এনে ঘাতক অন্ধবিশ্বাস দূৰীকৰণৰ বাবে তথাকথিত সমাজৰ অভিভাৱকত্বৰ দাবী কৰা জাতীয় সংগঠনসমূহে কি ভূমিকা পালন কৰিছে, তাকো প্ৰশ্ন কৰিছে৷\nজাতীয় সংগঠনসমূহ, নৃ-গোষ্ঠীয় ভাষিক সাহিত্য সভাসমূহ, সত্ৰ, মন্দিৰ, শঙ্কৰ সংঘ, খ্ৰীষ্টিয়ান গীৰ্জা, মৌলৱী, শিক্ষিত সমাজে এই ক্ষেত্ৰত সৱল ভাৱে কি কৰিছে চকুত পৰাকৈ জিলিকি নুঠাটো আজিৰ তাৰিখৰ অন্যতম লজ্জাজনক কথা৷\nসতকাই ব্লক, পঞ্চায়তৰ কথা কোৱা চৰকাৰী পক্ষয়ো তৃণমূল কৰ্মী সকলৰ মাজত অন্ততঃ এনে ঘাতক অন্ধবিশ্বাস দূৰীকৰণৰ সজাগতা সভা পাতি সচেতন কৰাৰ সময় কেতিয়াবাই আহিল৷ পঞ্চায়ত কৰ্মীসকলক, গাঁওৰক্ষী বাহিনীৰ সৱলীকৰণৰ দ্বাৰা এনে ঘটনাৰ প্ৰতিৰোধ গঢ়ি তোলাটো সময়ে দাবী কৰিছে৷\nনেপালৰ হিন্দু সমাজতে কুমাৰী পূজাৰ পৰম্পৰা আছে৷ কোনো নাবালিকাৰ মাজত দিব্য গুণ আৱিস্কাৰ কৰাৰ পাছতে একোগৰাকী কুমাৰীক দেৱীৰ ৰূপত প্ৰতিস্থা কৰা হয়৷ পাছত পুষ্পিতা নোহোৱা পৰ্যন্ত পূজা-অৰ্চনা কৰাৰ নিয়ম৷ এনে কুমাৰী পূজীৰ দে৪/ আন্তৰ্জাতিক দৃষ্টিকোণ\nৱী হোৱা শিশু সকলৰ জীৱন-বিন্যাস, পাছৰ জীৱনৰ আলোচনায়ো একে ধৰণৰ বিতৰ্কৰে সূচনা কৰে৷\nহিন্দী চিনেমাৰ “পাপ” নামৰ ছবি খনৰ যোগেদিও পিতৃ-মাতৃয়ে ধৰ্মৰ নামত দান কৰি দিয়া কন্যা শিশুৰ মনোজগতৰ অন্বেষণ তথা পাছৰ জীৱনৰ কাহিনী আলোকপাত কৰা দেখা গৈছিল৷ ইংৰাজী চিনেমাত সতকাই (হেৰি পটাৰ জাতীয়) অলৌকিক শক্তিৰ ব্যৱহাৰেৰে দুষ্টক দমনৰ কাহিনী প্ৰতিফলিত হয়, যদিও সামাজিক সমস্যাৰূপে দেখা দিয়া ডাইনী হত্যাৰ দৰে নৃশংস ঘটনাৰ সৱল সজাগতা সৃষ্টিকাৰী চিনেমা চকুত পৰা নাই৷\n৫/ সফলতা কেতিয়া?\nসমাজৰ এনে অন্ধবিশ্বাসী হঠকাৰী কাৰ্যবোৰক কঠোৰ হাতেৰে নিৰ্মূল কৰাৰ বাবে শাসকে চকু দিব লাগিব৷ সামাজিক সংগঠন সমূহে গাঁৱে গাঁৱে এনে সামাজিক ব্যাধিক নিৰ্মূলৰ বাবে তৃণমূল পৰ্যায়ত সচেতনতাৰ জোঁৱাৰেৰে এনে বিশ্বাস তথা চিন্তাৰ শিপা উঘালিব লাগিব৷ তেতিয়াহে নতুন যুগৰ স’তে চলিব পৰা এটা স্বাস্থ্যবান জাতিৰূপে আমি মূৰ তুলি উঠিব পাৰিম, চিৰদিন এনে কেঁচা ঘাঁ পালন কৰি নিশ্চয় নহয়!\n← লক্ষ্য (দিগন্ত কুমাৰ ভট্টাচার্য)\nগৰুগাড়ী (নিতুল বৰা) →\nঅসমীয়া ভাষা আমি কিমান শুদ্ধকৈ লিখিব জানো? – লক্ষেশ্বৰ হাজৰিকা


17.10.20 Morning Assame Murli Om Shanti BapDada Madhuban\n"মৰমৰ সন্তানসকল – তোমালোকে এজন এজনক পৰিস্তানী কৰি তুলিব লাগে, তোমালোক হ'লা সকলোৰে কল্যাণ কৰোঁতা, তোমালোকৰ কৰ্তব্য হৈছে গৰিবক চহকী কৰি তোলা”\nপিতাৰ কোনটো নাম যদিও সাধাৰণ কিন্তু কৰ্তব্য বহুত মহান হয়?\nপিতাক কোৱা হয় বাগিচাৰ মালিক-নাৱৰীয়া। এই নাম কিমান সাধাৰণ কিন্তু ডুবি যোৱাজনক পাৰলৈ লৈ যাওঁতা, এয়া কিমান মহান কৰ্তব্য। যিদৰে সাঁতোৰা ব্যক্তিয়ে ইজনে সিজনৰ হাতত ধৰি পাৰলৈ লৈ যায়, সেইদৰে পিতাৰ হাতত ধৰিলে তোমালোক স্বৰ্গবাসী হৈ যোৱা। এতিয়া তোমালোকো মাষ্টৰ নাৱৰীয়া হোৱা। তোমালোকে প্ৰত্যেকৰে নাওঁ পাৰলৈ লৈ যোৱাৰ ৰাস্তা দেখুওৱা।\nস্মৃতিততো সন্তানসকল বহিয়ে আছে। নিজকে আত্মা বুলি বুজিব লাগে, দেহো আছে। এনেকুৱা নহয় যে শৰীৰ অবিহনে বহি আছা। কিন্তু পিতাই কয় - দেহ-অভিমান এৰি দেহী-অভিমানী হৈ বহা। দেহী-অভিমান হৈছে শুদ্ধ, দেহ-অভিমান হৈছে অশুদ্ধ। তোমালোকে জানা দেহী-অভিমানী হোৱা বাবে আমি শুদ্ধ পবিত্ৰ হৈ আছোঁ। দেহ-অভিমানী হোৱা বাবে অশুদ্ধ, অপবিত্ৰ হৈ গৈছিলোঁ। আহ্বানো কৰে হে পতিত-পাৱন আহা। পাৱন সৃষ্টি আছিল। এতিয়া পতিত পুনৰ পাৱন সৃষ্টি নিশ্চয় হ’ব। সৃষ্টিৰ চক্ৰ ঘূৰিব। যিয়ে এই সৃষ্টিৰ চক্ৰক জানে তেওঁক স্বদৰ্শন চক্ৰধাৰী বুলি কোৱা হয়। তোমালোক প্ৰত্যেকে স্বদৰ্শন চক্ৰধাৰী হোৱা। স্ব আত্মাই সৃষ্টি চক্ৰৰ জ্ঞান পাইছে। জ্ঞান কোনে দিলে? নিশ্চয় তেৱোঁ স্বদৰ্শন চক্ৰধাৰী হ’ব। পিতাৰ বাহিৰে আন কোনো মনুষ্যই শিকাব নোৱাৰে। পিতা পৰম আত্মায়ে সন্তানসকলক শিকায়। তেওঁ কয় – সন্তানসকল, তোমালোক দেহী-অভিমানী হোৱা। সত্যযুগত এই জ্ঞান অথবা শিক্ষা দিয়াৰ প্ৰয়োজন নাথাকিব। তাত ভক্তিও নাই। জ্ঞানৰ দ্বাৰা উত্তৰাধিকাৰ পোৱা যায়। পিতাই শ্রীমত দিয়ে এনেকৈ তোমালোক শ্রেষ্ঠ হ’বা। তোমালোকে জানা যে আমি কবৰস্থানী আছিলোঁ, এতিয়া পিতাই শ্ৰেষ্ঠ পৰিস্তানী কৰি তোলে। এই পুৰণি সৃষ্টি কবৰত সমাধিস্থ হ’ব। মৃত্যুলোকক কবৰস্থান বুলিয়ে ক’ব। পৰিস্তান বুলি নতুন সৃষ্টিক কোৱা হয়। পিতাই নাটকৰ (ড্ৰামাৰ) ৰহস্য বুজায়। এই গোটেই সৃষ্টিখনক খেৰৰ জুমুঠি বুলি কোৱা হয়।\nবাবাই বুজাইছে - গোটেই সৃষ্টিত এই সময়ত ৰাৱণৰ ৰাজ্য। দশহৰাও পালন কৰে, কিমান আনন্দিত হয়। পিতাই কয় - সকলো সন্তানক দুখৰ পৰা উদ্ধাৰ কৰিবলৈ ময়ো পুৰণি ৰাৱণৰ ৰাজ্যত আহিবলগীয়া হয়। এটা কাহিনী শুনায়। কোনোৱে সুধিলে - প্ৰথমে তোমাক সুখ লাগে নে দুখ? তেতিয়া ক’লে - সুখ লাগে। সুখত গ’লে তাত কোনো যমদূত আদি আহিব নোৱাৰিব। ইয়াৰ ওপৰতো এটা কাহিনী আছে। পিতাই কয়, সুখধামত কেতিয়াও কাল নাহে, অমৰপুৰী হৈ যায়। তোমালোকে মৃত্যুৰ ওপৰত বিজয়ী হোৱা। তোমালোক কিমান সৰ্বশক্তিমান হোৱা। তাত কেতিয়াও এনেকৈ নোকোৱা যে অমুক মৰিল, মৰাৰ নামেই নাই। এটা চোলা সলনি কৰি অন্য এটা ল’লে। সাপেও ছাল সলনি কৰে নহয় জানো। তোমালোকেও পুৰণি ছাল সলনি কৰি নতুন ছাল অৰ্থাৎ শৰীৰত আহিবা। তাত5তত্ত্বও সতোপ্ৰধান হৈ যায়। সকলো বস্তু সতোপ্ৰধান হৈ যায়। সকলো বস্তু ফল আদি অতি উত্তম হয়। সত্যযুগক কোৱাই হয় স্বর্গ। তাত বহুত ধনৱান আছিলা। এওঁলোকৰ দৰে সুখী বিশ্বৰ মালিক কোনো হ’ব নোৱাৰে। এতিয়া তোমালোকে জানা যে আমিয়ে এয়া আছিলোঁ, তেন্তে কিমান আনন্দিত হোৱা উচিত। এজন এজনক পৰিস্তানী কৰি তুলিব লাগে, বহুতৰ কল্যাণ কৰিব লাগে। তোমালোক বহুত চহকী হৈ যোৱা। তেওঁলোক সকলো হৈছে গৰিব। যেতিয়ালৈকে তোমালোকৰ হাতত হাত নিমিলাই তেতিয়ালৈকে স্বর্গবাসী হ’ব নোৱাৰে। পিতাৰ হাততো সকলোৱে নাপায়। পিতাৰ হাত তোমালোকে পোৱা। তোমালোকৰ হাত আকৌ আনে পায়। অন্যই আকৌ অন্যৰ পায়। যিদৰে সাঁতোৰা ব্যক্তিয়ে এজন এজনক সিপাৰলৈ লৈ যায়। তোমালোকো মাষ্টৰ নাৱৰীয়া হোৱা। অনেক নাৱৰীয়া হৈ আছে। তোমালোকৰ ধান্দাই এইটো। আমি প্ৰত্যেকৰে নাওঁ পাৰ কৰাৰ ৰাস্তা দেখুৱাও। নাৱৰীয়াৰ সন্তান নাৱৰীয়া হ’লোঁ। নাম কিমান সাধাৰণ – বাগিচাৰ গৰাকী, নাৱৰীয়া। এতিয়া তোমালোকে বাস্তৱত দেখা পোৱা। তোমালোকে পৰিস্তান স্থাপন কৰি আছা। তোমালোকৰ স্মাৰক সন্মুখত থিয় হৈ আছে। তলত ৰাজযোগৰ তপস্যা, ওপৰত ৰাজ্য-ভাগ্য আছে। দেলৱাড়া নামো বহুত ভাল। পিতাই সকলোৰে অন্তৰ লয়। সকলোৰে সৎগতি কৰে। অন্তৰ লওঁতা কোন। এয়া জানো কোনোবাই জানে। ব্ৰহ্মাৰো পিতা হৈছে শিৱবাবা। সকলোৰে অন্তৰ লওঁতা বেহদৰ পিতাই হ’ব। তত্ত্ব আদি সকলোৰে কল্যাণ কৰে, এইটোও সন্তানসকলক বুজোৱা হৈছে অন্য ধৰ্মাৱলম্বীসকলৰ শাস্ত্ৰ আদি বৰ্তি আছে। তোমালোকে জ্ঞান পোৱাই সংগমযুগত, পুনৰ বিনাশ হৈ যায় সেয়েহে কোনো শাস্ত্ৰ আদি নাথাকে। শাস্ত্ৰ হৈছে ভক্তি মাৰ্গৰ চিন। এয়া হৈছে জ্ঞান। পাৰ্থক্য দেখিলা নহয়। ভক্তি অনেক, দেৱী আদিৰ পূজাত কিমান ধন খৰচ কৰে। পিতাই কয় - ইয়াৰ পৰা অল্পকালৰ বাবে সুখ প্ৰাপ্ত হয়। যেনেকুৱা ভাৱনা ৰাখে সেয়া পূৰ্ণ হয়। দেৱীসকলক সজাওঁতে সজাওঁতে কাৰোবাৰ সাক্ষাৎকাৰ হৈ গ’ল বচ্ বহুত আনন্দিত হৈ যায়। একোৱেই লাভ নহয়। মীৰাৰ নামো গায়ন কৰা হৈছে। ভক্ত মালা আছে নহয়। নাৰীৰ ভিতৰত মীৰা, পুৰুষৰ ভিতৰত নাৰদক ভক্ত শিৰোমণি বুলি মান্যতা দিয়ে। তোমালোক সন্তানসকলৰ মাজতো ক্ৰমানুসৰি আছে। মালাৰ দানাতো বহুত আছে। ওপৰত বাবা হৈছে ফুল, তাৰপাচত আছে যুগল মেৰু। ফুলক সকলোৱে নমস্কাৰ কৰে। এটি এটি দানাক নমস্কাৰ কৰে। ৰুদ্ৰ যজ্ঞ ৰচে তেতিয়া তাতো বেছিকৈ শিৱৰ পূজা কৰে। শালগ্ৰামসকলৰ ইমান নকৰে। সম্পূৰ্ণ মনোযোগ শিৱৰ ফালে থাকে কিয়নো শিৱবাবাৰ দ্বাৰাই শালগ্ৰামসকল এনেকুৱা তীক্ষ্ণ হৈছে, যেনেকৈ তোমালোক এতিয়া পাৱন হৈ আছা। পতিত-পাৱন পিতাৰ সন্তান তোমালোকো মাষ্টৰ পতিত-পাৱন হোৱা। যদি কাকোৱেই পথ নেদেখুওৱা তেন্তে পা-পইচাৰ পদ পাবা। তথাপিও পিতাৰ সৈতেতো মিলিত হ’লা নহয় জানো। সেয়াও জানো কোনো কম কথা। সকলোৰে পিতা তেওঁ এজনেই হয়। কৃষ্ণৰ কাৰণে জানো এনেকৈ ক’ব। কৃষ্ণ কাৰ পিতা হ’ব? কৃষ্ণ পিতা বুলি নক’ব। সন্তানক জানো পিতা বুলি ক’ব পাৰে। পিতা বুলি তেতিয়া কোৱা হয় যেতিয়া যুগল হ’ব, সন্তান জন্ম হ’ব। তেতিয়া সেই সন্তানে পিতা বুলি ক’ব। অন্য কোনেও ক’ব নোৱাৰে। বাকীতো যিকোনো বয়োজেষ্ঠজনক বাপুজী বুলি কৈ দিয়ে। এওঁ (শিৱবাবাতো) সকলোৰে পিতা হয়। গায়নো কৰে ভ্ৰাতৃত্ববোধ (বাদাৰহুড)। ঈশ্বৰক সৰ্ৱব্যাপী বুলি ক’লে পিতৃত্ববোধ (ফাদাৰহুড) হৈ যায়।\nতোমালোক সন্তানসকলে ডাঙৰ ডাঙৰ সভাত বুজাবলগীয়া হ’ব। সদায় ক’ৰবাত ভাষণ দিবলৈ গ’লে তেতিয়া যিটো বিষয়ৰ ওপৰত ভাষণ দিব লাগে তাৰ ওপৰত বিচাৰ সাগৰ মন্থন কৰি লিখিব লাগে। পিতাইতো বিচাৰ সাগৰ মন্থন কৰিব নলাগে। কল্পৰ আগতে যি শুনাইছিল সেয়া শুনাই যাব। তোমালোকেতো বিষয়ৰ ওপৰত বুজাব লাগে। প্ৰথমে লিখি তাৰপাচত পঢ়িব লাগে। ভাষণ দিয়াৰ পাচত স্মৃতিত আহে - এইটো এইটো কথা (পইণ্টচ) শুনোৱা নহ’ল। এইটো বুজোৱাহেঁতেন ভাল আছিল। এনেকুৱা হয়, কিবা নহয় কিবা কথা পাহৰি যায়। প্ৰথমেতো ক’ব লাগে – ভাই-ভনীসকল আত্মা-অভিমানী হৈ বহা। এইটোতো কেতিয়াও পাহৰিব নালাগে। এনেকৈ কোনেও খবৰ নিলিখে। প্ৰথমে সকলোকে ক’ব লাগে – আত্মা-অভিমানী হৈ বহা। তোমালোক আত্মা অবিনাশী হোৱা। এতিয়া পিতা আহি জ্ঞান দি আছে। পিতাই কয় - মোক স্মৰণ কৰিলে বিকৰ্ম বিনাশ হ’ব। কোনো দেহধাৰীক স্মৰণ নকৰিবা। নিজক আত্মা বুলি বুজা, আমি তাৰ নিবাসী হওঁ। আমাৰ বাবা কল্যাণকাৰী শিৱ হয়, আমি আত্মাসকল তেওঁৰ সন্তান। পিতাই কয় – আত্মা-অভিমানী হোৱা। মই আত্মা হওঁ। পিতাৰ স্মৃতিৰে বিকৰ্ম বিনাশ হ’ব। গংগা স্নান অদিৰে বিকৰ্ম বিনাশ নহ’ব। পিতাৰ নিৰ্দেশনা হৈছে তোমালোকে মোক স্মৰণ কৰা। তেওঁলোকে গীতা পঢ়ে যদা যদাহি ধৰ্মস্য…… কয় কিন্তু অৰ্থ একোৱেই নাজানে। সেয়েহে বাবাই সেৱাৰ ৰায় দিয়ে- শিৱবাবাই কয় - নিজকে আত্মা বুলি বুজি শিৱবাবাক স্মৰণ কৰা। তেওঁলোকে ভাবে কৃষ্ণই কলে, তোমালোকে ক’বা শিৱবাবাই আমাক সন্তানসকলক কয় - মোক স্মৰণ কৰা। যিমানে মোক স্মৰণ কৰিবা সিমানে সতোপ্ৰধান হৈ উচ্চ পদ পাবা। লক্ষ্য-উদ্দেশ্যও সন্মুখত আছে। পুৰুষাৰ্থৰে উচ্চ পদ প্ৰাপ্ত কৰিব লাগে। সেইফালৰ সকলে নিজৰ ধৰ্মত উচ্চ পদ পাব, আমি অন্য ধৰ্মলৈ নাযাওঁ। তেওঁলোকতো আহেই পাচত। তেওঁলোকেও জানে যে আমাৰ আগত স্বৰ্গ (পেৰাডাইজ) আছিল। ভাৰত সকলোতকৈ প্ৰাচীন। কিন্তু কেতিয়া আছিল, সেয়া কোনেও নাজানে। তেওঁলোকক ভগৱান-ভগৱতী বুলিও কয় কিন্তু পিতাই কয় - ভগৱান-ভগৱতী বুলি ক’ব নোৱাৰি। ভগৱানতো মই এজনেই হওঁ। আমি ব্ৰাহ্মণ হওঁ। পিতাকতো ব্ৰাহ্মণ বুলি কোৱা নহ’ব। তেওঁ হৈছে উচ্চতকৈও উচ্চ ভগৱান, তেওঁৰ শৰীৰৰ নাম নাই। তোমালোকৰ সকলোৰে শৰীৰৰ নাম আছে। আত্মাতো আত্মাই হয়। তেৱোঁ পৰম আত্মা হয়। সেই আত্মাটিৰ নাম হৈছে শিৱ, তেওঁ হৈছে নিৰাকাৰ। সূক্ষ্ম শৰীৰো নাই, স্থূল শৰীৰো নাই। এনেকুৱা নহয় যে তেওঁৰ আকাৰ নাই। যাৰ নাম আছে, আকাৰো নিশ্চয় আছে। নাম-ৰূপ বিহীন কোনো বস্তু নাই। পৰমাত্মা পিতাক নাম-ৰূপৰ পৰা উপৰাম বুলি কোৱাতো কিমান ডাঙৰ অজ্ঞানতা। পিতাও নাম-ৰূপৰ পৰা উপৰাম, সন্তানো নাম-ৰূপৰ পৰা উপৰাম তেতিয়াতো কোনো সৃষ্টিয়ে নাথাকিব। তোমালোকে এতিয়া ভালদৰে বুজাব পাৰা। গুৰু লোকসকলে শেষৰ ফালে বুজিব। এতিয়া তেওঁলোকৰ বাদশ্বাহী।\nএতিয়া তোমালোক দ্বৈত অহিংসক হোৱা। অহিংসা পৰম দেৱী-দেৱতা ধৰ্ম দ্বৈত অহিংসক বুলি গায়ন কৰা হৈছে। কাৰোবাক হাত লগোৱা, দুখ দিয়া সেয়াও হিংসা হৈ গ’ল। পিতাই নিতৌ বুজায় মন-বাণী-কৰ্মৰে কাকো দুখ দিব নালাগে। মনলৈ নিশ্চয় আহিব। সত্যযুগত মনলৈও নাহে। ইয়াততো মন-বাণী- কৰ্মত আহে। এই কথা তোমালোকে তাত শুনিবলৈও নোপোৱা। তাত কোনো সৎসংগ আদিও নাথাকে। সৎসংগ হয়েই সত্যৰ দ্বাৰা, সত্য হ’বলৈ। সত্য এজনেই পিতা হয়। পিতাই বহি নৰৰ পৰা নাৰায়ণ হোৱাৰ কাহিনী শুনায়, যাৰ দ্বাৰা তোমালোক নাৰায়ণ হৈ যোৱা। পুনৰ ভক্তি মাৰ্গত সত্য নাৰায়ণৰ কথা অতি মৰমেৰে শুনে। তোমালোকৰ স্মাৰক দেলৱাড়া মন্দিৰ চোৱা কিমান সুন্দৰ। নিশ্চয় সংগমযুগত অন্তৰ লৈছিল। আদি দেৱ আৰু দেৱী, সন্তানসকল বহি আছে। এয়া হৈছে প্ৰকৃত স্মাৰক। তেওঁলোকৰ ইতিহাস-ভূগোল তোমালোকৰ বাহিৰে কোনেও নাজানে। তোমালোকৰেই স্মাৰক আছে। এয়াও আচৰিত। লক্ষ্মী-নাৰায়ণৰ মন্দিৰলৈ গ’লে তোমালোকে ক’বা আমি এয়া হৈ আছোঁ। যীশুখ্ৰীষ্টও ইয়াত আছে। বহুতে কয় যীশুখ্ৰীষ্টও ভিকহু ৰূপত আছে। তমোপ্ৰধান অৰ্থাৎ ভিকহু নহ’ল জানো। পুনৰ্জন্মতো নিশ্চয় ল’ব নহয় জানো। শ্ৰীকৃষ্ণ প্ৰিন্স এতিয়া ভিকহু। বগা আৰু শ্যাম। তোমালোকেও জানা – ভাৰত কি আছিল, এতিয়া কি হ’ল। পিতাতো হয়েই গৰিবৰ কল্যাণ কৰোঁতা। মনুষ্যই দান পুণ্যও গৰিবক কৰে ঈশ্বৰৰ অৰ্থে। বহুতে খাদ্য নাপায়। আগলৈ গৈ তোমালোকে দেখিবা যে ডাঙৰ ডাঙৰ চহকীসকলেও খাদ্য নাপাব। গাওঁবিলাকতো চহকীলোক থাকে নহয় জানো, যিসকলক আকৌ ডকাইত আদিয়ে লুটি লৈ যায়। পদবীত পাৰ্থক্যতো থাকে নহয় জানো। পিতাই কয় - পুৰুষাৰ্থ এনেকুৱা কৰা যাতে এক নম্বৰত যোৱা। শিক্ষকৰ কাম হৈছে সাৱধান কৰা। সন্মান সহকাৰে উত্তীৰ্ণ হ’ব লাগে। এইখন হৈছে বেহদৰ পাঠশালা। এয়া হয়েই ৰাজ্য স্থাপনাৰ কাৰণে ৰাজযোগ। তথাপিও পুৰণি সৃষ্টিৰ বিনাশ হ’ব লাগিব। নহ’লে ৰাজত্ব কাৰ ওপৰত কৰিবা। এইখনতো হৈছেই পতিত ধৰণী।\nমনুষ্যই কয় – গংগা পতিত-পাৱনী। পিতাই কয় - এই সময়ত5তত্ত্ব সকলো তমোপ্ৰধান পতিত হয়। গোটেই লেতেৰা আৱৰ্জনা আদি তাত গৈ পৰে। মাছ আদিও তাত থাকে। পানীৰো যেন এখন জগত আছে। পানীত কিমান জীৱ থাকে। ডাঙৰ ডাঙৰ সাগৰৰ পৰাও কিমান ভোজন পোৱা যায়। তেন্তে গাওঁ হৈ নগ’ল জানো। গাওঁক আকৌ পতিত-পাৱন বুলি কেনেকৈ ক’বা। পিতাই বুজায় - মৰমৰ সন্তানসকল, পতিত-পাৱন একমাত্ৰ পিতা হয়। তোমালোক আত্মা আৰু শৰীৰ পতিত হৈ গ’লা, এতিয়া মোক স্মৰণ কৰা তেতিয়া পাৱন হৈ যাবা। তোমালোক বিশ্বৰ মালিক, সুন্দৰ হৈ যোৱা। তাত অন্য কোনো খণ্ড নাথাকে। ভাৰতৰেই আদিৰ পৰা অন্তলৈকে (অলৰাউণ্ড) ভূমিকা আছে। তোমালোক সকলো আদিৰ পৰা অন্তলৈকে ভূমিকা পালন কৰোঁতা হোৱা। নাটকত ভাৱৰীয়াসকল ক্ৰমানুসৰি অহা-যোৱা কৰি থাকে। এয়াও এনেকুৱা। বাবাই কয় - তোমালোকে বুজিবা যে আমাক ভগৱানে পঢ়ায়। আমি পতিত-পাৱন ঈশ্বৰ পিতাৰ বিদ্যাৰ্থী, ইয়াত সকলো আহি গ’ল। পতিত-পাৱনো হৈ গ’ল, গুৰু শিক্ষকো হৈ গ’ল। পিতাও হৈ গ’ল। সেয়াও নিৰাকাৰ। এইখন হৈছে নিৰাকাৰ ঈশ্বৰ পিতাৰ বিশ্ব বিদ্যালয় (ইনক’ৰপ’ৰিয়েল গড ফাদাৰলী ৱৰ্ল্ড ইউনিভাৰ্চিটি)। কিমান ভাল নাম। ঈশ্বৰৰ কিমান মহিমা কৰে। যেতিয়া বিন্দু বুলি শুনে তেতিয়া আচৰিত হৈ যায়। ঈশ্বৰৰ মহিমা ইমান কৰে, আৰু কি বস্তু হয়! বিন্দু। তাতেই কিমান ভূমিকা নিহিত হৈ আছে। এতিয়া পিতাই কয় - দেহ থকা সত্ত্বেও, গৃহস্থ ব্যৱহাৰত থাকিও মামেকম্ স্মৰণ কৰা। ভক্তি মাৰ্গত যি ঐকান্তিক ভক্তি কৰে, তাক কোৱা হয় - সতোপ্ৰধান ঐকান্তিক ভক্তি। কিমান তীব্ৰ ভক্তি। এতিয়া আকৌ স্মৃতিৰ গতি তীব্ৰ হ’ব লাগে। তীব্ৰ স্মৰণ কৰা সকলৰে নাম উচ্চ হ’ব। বিজয় মালাৰ দানা হ’ব। ভাল বাৰু!\n(1) নৰৰ পৰা নাৰায়ণ হ’বলৈ নিতৌ সত্য পিতাৰ পৰা শুনিব লাগে। সৎ সংগ ল’ব লাগে। কেতিয়াও মন-বাণী-কৰ্মৰে কাকো দুখ দিব নালাগে।\n(2) বিজয় মালাৰ দানা হ’বলৈ বা সন্মান সহকাৰে উত্তীৰ্ণ হ’বলৈ স্মৃতিৰ গতিক তীব্ৰ কৰিব লাগে। মাষ্টৰ পতিত-পাৱন হৈ সকলোকে পাৱন কৰি তোলাৰ সেৱা কৰিব লাগে।\nজীৱন্তে মৃত জন্মৰ স্মৃতিৰে সকলো কৰ্মবন্ধনক সমাপ্ত কৰোঁতা কৰ্মযোগী হোৱা\nএই জীৱন্তে মৃত দিব্য জন্ম কৰ্মবন্ধনী জন্ম নহয়, এয়া কৰ্মযোগী জন্ম হয়। এই অলৌকিক দিব্য জন্মত ব্ৰাহ্মণ আত্মা স্বতন্ত্ৰ হয়, পৰতন্ত্ৰ নহয়। এই দেহ লোণত প্ৰাপ্ত হৈছে, গোটেই বিশ্বৰ সেৱাৰ কাৰণে পুৰণা শৰীৰত পিতাই শক্তি দি চলাই আছে, দ্বায়িত্ব পিতাৰ, তোমালোকৰ নহয়। পিতাই নিৰ্দেশনা দিছে যে কৰ্ম কৰা, তোমালোক স্বতন্ত্ৰ হোৱা, চলাওঁতাই চলাই আছে। এইটো বিশেষ ধাৰণাৰে কৰ্মবন্ধনক সমাপ্ত কৰি কৰ্মযোগী হোৱা।\nসময়ৰ সমীপতাৰ আধাৰ হৈছে - বেহদৰ বৈৰাগ্য বৃত্তি।


আইপিএলত জীৱনৰ বাজি; জুৱাত সৰ্বস্বান্ত শতাধিকৰ আত্মহত্যা, কোনে চলাইছে এই চক্ৰ? -\nHomeআঞ্চলিকআইপিএলত জীৱনৰ বাজি; জুৱাত সৰ্বস্বান্ত শতাধিকৰ আত্মহত্যা, কোনে চলাইছে এই চক্ৰ?\nআইপিএলত জীৱনৰ বাজি; জুৱাত সৰ্বস্বান্ত শতাধিকৰ আত্মহত্যা, কোনে চলাইছে এই চক্ৰ?\nডিজিটেল ডেস্ক : সামৰণি পৰিল ইণ্ডিয়ান প্ৰিমিয়াৰ লীগৰ চতুৰ্দশ ছিজনৰ। বিশ্বৰ আটাইতকৈ জনপ্ৰিয় আৰু ধনে-জনে উভৈনদী এই খেল এতিয়া পিছে বিমল মনোৰঞ্জনৰ উৎস হৈ ৰোৱা নাই। আইপিএলৰ নামত এতিয়া দেশজুৰি চলিছে জুৱা। সহজলভ্য ধনৰ লালসাত আইপিএৰ জুৱাৰ কৱলত পৰি এতিয়া বহু লোক সৰ্বস্বান্ত হ’বলগীয়া হৈছে। অসমতে আইপিএলৰ জুৱাৰ বাবেই শতাধিক লোকে কৰিছে আত্মত্যা। জুৱাত সৰ্বস্বান্ত হৈ এই চৰম সিদ্ধান্ত গ্ৰহণ কৰিবলৈ বাধ্য হৈ পৰিছে বহুজন। এই উদ্বেগজনক তথ্য পোহৰলৈ অহাৰ পাছতে ৰাজ্যত সৃষ্টি হৈছে তীব্ৰ প্ৰতিক্ৰিয়াৰ।\nআৰু পঢ়িব পাৰিব : ৰাজ্যত কিদৰে চলিছিল আইপিএলৰ জুৱা? কোনে ক’ৰপৰা নিয়ন্ত্ৰণ কৰিছিল কোটিটকীয়া কাৰবাৰ?\nদুই জৈন ভাতৃ\nকেবল গুৱাহাটীতেই ৫জন লোকে আত্মহত্যা কৰি জুৱা খেলি সৰ্বস্বান্ত হোৱাৰ পাছত। এনে পৰিস্থিতি এতিয়া জুৱাৰীৰ বিৰুদ্ধে নিৰন্তৰ অভিযান অসম আৰক্ষী তথা ক্ৰাইম ব্ৰাঞ্চৰ৷ যোৱা শনিবাৰে অজয় আগৰৱালৰ ঘৰত চলোৱা অভিযানৰ পাছত এইবাৰ অশোক জৈন আৰু মনোজ জৈনৰ ঘৰত অভিযান চলাইছে ক্ৰাইম ব্ৰাঞ্চে৷ লক্ষণীয়ভাৱে বিগত কেইটামান দিনত জুৱাৰ বাবেই আত্মহননৰ দৰে পথ বাছি লৈছিল গুৱাহাটীৰ ৫ জনকৈ লোকে৷ ফটাশিলত আত্মহত্যা ৰাধে শ্যাম পাৰেকৰ৷ ফাঁচীবজাৰৰ আলুপট্টিত আত্মহত্যা অমৃত জালানৰ৷ ভৰলুমুখত ৰবি মাচকাৰাৰ, ফাঁচীবজাৰত প্ৰবীণ কাব্ৰাৰ আৰু পল্টনবজাৰত সঞ্জীৱ মালোৰ আত্মহত্যা আইপিএলৰ জুৱাৰ বাবেই।\nজুৱাৰ বাবেই আত্মহনন গুৱাহাটীৰ ৫ জনকৈ লোক\nৰাজ্যত সংঘটিত এনে অনাকাংক্ষিত ঘটনাৰ বাবেই ক্ৰাইম ব্ৰাঞ্চে নিজাববীয়াকৈ এটা গোচৰ ৰুজু কৰি অভিযান অব্যাহত ৰাখিছে জুৱাৰীৰ বিৰুদ্ধে৷ সোমবাৰেও দুই ব্যৱসায়ীৰ ঘৰত চলিল ক্ৰাইম ব্ৰাঞ্চৰ অভিযান৷ ফাঁচীবজাৰৰ ব্যৱসায়িক প্ৰতিষ্ঠানতো অভিযান ক্ৰাইম ব্ৰাঞ্চৰ৷ কিছুদিন পূৰ্বে গ্ৰেপ্তাৰ কৰা তিনি জুৱাৰীৰ পৰা লাভ কৰা তথ্যৰ ভিত্তিত অভিযান অশোক জৈন আৰু মনোজ জৈনৰ ঘৰত ৷ কিছুদিন পূৰ্বে গ্ৰেপ্তাৰ হৈছিল ৰৌণক বজৰীয়া, দিপেশ বজৰীয়া আৰু ৰাজেশ জৈন ৷ দেওবাৰে ৰৌনক বজৰীয়াক জে’ললৈ প্ৰেৰণ কৰে যদিও আদালতৰ পৰা দিপেশ বজৰীয়া আৰু ৰাজেশ জৈনক ক্ৰাইম ব্ৰাঞ্চে পুণৰ নিজৰ জিম্মাত লয়৷ জিম্মাত থকা দুয়োজন জুৱাৰীক লগত লৈ সোমবাৰে অশোক জৈন আৰু মনোজ জৈনৰ ঘৰত অভিযান চলায় ক্ৰাইম ব্ৰাঞ্চে৷\nআৰু পঢ়িব পাৰিব : শুভ্ৰজ্যোতিয়ে কিদৰে লুটিছিল আইডিবিআই বেংকৰ ৫০কোটি? দিছে চাঞ্চল্যকৰ স্বীকাৰোক্তি\nমন কৰিবলগীয়া যে, অশোক জৈন আৰু মনোজ জৈন পেচাত ব্যৱসায়ী৷ মহানগৰীত আছে তেওঁলোকৰ বিশাল ব্যৱসায়িক প্ৰতিষ্ঠান। কিন্তু সহজলভ্য ধনৰ লালসাত মুম্বাইৰপৰা দুই ভাতৃয়ে চলাই আছিল ক্ৰিকেটৰ কোটিটকীয়া জুৱা৷ অমিত নামৰ এজনক অসমৰ দায়িত্ব দিছিল দুই জৈন ভাতৃয়ে৷ দুই ব্যৱসায়ীৰ মালিকানাধীন ফাঁচীবজাৰৰ ‘যোগাৰ্ছ’ নামৰ ব্যৱসায়ীক প্ৰতিষ্ঠানখনতো অভিযান চলাই ক্ৰাইম ব্ৰাঞ্চে৷ আৰক্ষীৰ অভিযানৰ উমান পায়েই অশোক জৈন আৰু মনোজ জৈন সম্প্ৰতি পলাতক হৈ আছে৷ দুয়োজন জুৱাৰীৰ ঘৰৰ এটা মহলাও সোমবাৰে ছীল কৰি দিয়ে ক্ৰাইম ব্ৰাঞ্চে৷ লগতে দুয়োজনৰ ঘৰৰ পৰা উদ্ধাৰ কৰে নগদ ২৬ লাখ ৪২ হাজাৰ টকা আৰু জুৱাত ব্যৱহাৰ কৰা ৪টা ম’বাইল ফোন৷ ইফালে, আৰক্ষীৰ তালিকাত আছে গণেশগুৰীত ক্ৰিকেটৰ জুৱা চলোৱা পাৰ্বিন গোৱেল আৰু নৱীন গোৱেল৷ ধীৰেণপাৰাৰ অনিল ৰথী আৰু বিকাশ আগৰৱাল৷ ফাঁচীবজাৰৰ অমিত চিটিয়া আৰু নাৰায়ন তিৱাৰী৷ আৰু এই সমগ্ৰ চক্ৰটোৰ মাষ্টাৰমাইণ্ড হৈছে বিজয় আগৰৱাল৷ দেশৰ বিভিন্ন প্ৰান্তত এই জুৱাৰী চক্ৰটোৱে গঢ়িছে পৰ্বতসম সম্পত্তি৷ এই চক্ৰটোৰ প্ৰতিজন জুৱাৰীকে অতিশীঘ্ৰে গ্ৰেপ্তাৰ কৰাৰ বাবে মন বান্ধিছে আৰক্ষীয়ে।\nPrevious articleসোণতকৈও দামী একাপ চাহ! জানো আহক ৭ লাখ টকীয়া এই চাহৰ কাহিনী\nNext articleৰাজ্যজুৰি চিকিৎসকৰ প্ৰতিবাদী কাৰ্যসূচী, কি দাবী তেওঁলোকৰ?


Photogallery ranveer singh secret of high energy he consume shilajit in breakfast ৰণবীৰ সিঙৰ হাই এনাৰ্জীৰ ৰহস্য কি? দীপিকা পাডুকণৰ স্বামীয়ে পুৱাৰ আহাৰত খায় এই বস্তু!– News18 assam\nHome » photogallery » entertainment »ৰণবীৰ সিঙৰ হাই এনাৰ্জীৰ ৰহস্য কি? দীপিকা পাডুকণৰ স্বামীয়ে পুৱাৰ আহাৰত খায় এই বস্তু!\nৰণবীৰ সিঙৰ হাই এনাৰ্জীৰ ৰহস্য কি? দীপিকা পাডুকণৰ স্বামীয়ে পুৱাৰ আহাৰত খায় এই বস্তু!\nৰণবীৰ সিঙে অনুৰাগীৰ সৈতে ‘আস্ক মি এনিথিং’ ছেছনত অনুৰাগীৰ বহু প্ৰশ্নৰ উত্তৰ দিয়ে। ৰণবীৰে এগৰাকী অনুৰাগীয়ে তেওঁৰ ব্ৰেকফাষ্টৰ বিষয়ে সোধাত খোলাখুলিকৈ প্ৰকাশ কৰে।\n| February 17, 2022, 13:43 IST\nৰণবীৰ সিং (Ranveer Singh) বলীউদৰ জনপ্ৰিয় অভিনেতা। অভিনয়ৰ লগতে নিজৰ ষ্টাইলিছ লুকৰ বাবেও জনপ্ৰিয় তেওঁ। ৰণবীৰ সিঙৰ এনাৰ্জীও আচৰিত ধৰণৰ। সদায় উৎসাহেৰে ভৰপূৰ অভিনেতাজনৰ হাঁহি–ফূৰ্তিৰ ৰহস্য পোহৰলৈ আহিছে। দীপিকা পাডুকণৰ স্বামী আৰু ছবি জগতৰ জনপ্ৰিয় অভিনেতাজনে নিজৰ হাই এনাৰ্জীৰ ছিক্ৰেট নিজেই প্ৰকাশ কৰিলে। (ফটো : ranveersingh/Instagram)\nৰণবীৰ সিঙে অনুৰাগীৰ সৈতে ‘আস্ক মি এনিথিং’ ছেছনত অনুৰাগীৰ বহু প্ৰশ্নৰ উত্তৰ দিয়ে। ৰণবীৰে এগৰাকী অনুৰাগীয়ে তেওঁৰ ব্ৰেকফাষ্টৰ বিষয়ে সোধাত খোলাখুলিকৈ প্ৰকাশ কৰে। (ফটো : ranveersingh/Instagram)\nৰণবীৰ সিঙে কয় যে ‘মই দিনটোৰ আৰম্ভণি ১৩০ গ্ৰাম অ’টছ, ১৫ গ্ৰাম নাট্ছ আৰু ৫ গ্ৰাম চকলেট চিপছেৰে কৰো। (ফটো : ranveersingh/Instagram)\nৰণবীৰে কয় যে ইয়াৰ উপৰি পুৱা ডিটক্স ড্ৰিংক, প্ৰ’বায়’টিক ড্ৰিংক লয় আৰু লগতে শিলাজিত, অশ্বগন্ধা, খেজুৰৰ লাডু গ্ৰহণ কৰে। (ফটো : ranveersingh/Instagram)\nৰণবীৰ সিঙে নিজৰ ফিটনেছৰ ৰহস্য সকলোৰে আগত প্ৰকাশ কৰে। উল্লেখযোগ্য যে শিলাজিতে টেষ্ট’ষ্টেৰোণ বৃদ্ধিৰ কাম কৰে। শিলাজিত আৰু অশ্বগন্ধা দুয়োটাই চিন্তা আৰু উত্তেজনা কম কৰাত সহায় কৰে। (ফটো : ranveersingh/Instagram)\nশিলাজিতৰ কেইবাটাও উপকাৰিতা আছে, মগজু প্ৰখৰ কৰি ৰখাৰ লগতে এনিমিয়াৰ সমস্যা আৰু প্ৰস্ৰাৱ সম্পৰ্কীয় সমস্যাৰ পৰা পৰিত্ৰাণ পোৱাত সহায়ক। (ফটো : ranveersingh/Instagram)\nশিলাজিতৰ প্ৰভাৱ গৰম হয় আৰু হজম কৰাও টান। সেয়ে বিশেষজ্ঞই ইয়াক গৰমত অধিক সেৱন নকৰাৰ পৰামৰ্শ দিয়ে। অধিক সেৱনৰ ফলত ইয়াৰ ছাইড এফেক্টো হয়। (ফটো : ranveersingh/Instagram)\nৰণবীৰ সিঙৰ কামৰ কথা ক’বলৈ গ’লে শীঘ্ৰে অভিনেতাজনৰ ছবি ‘ছাৰ্কাছ’, ‘ৰকী ঔৰ ৰাণী কী প্ৰেম কাহানী’ মুক্তি পাব। ইয়াৰ পূৰ্বে ক্ৰিকেট ড্ৰামাৰ ওপৰত আধাৰিত ছবি ‘৮৩’ত দেখা গৈছিল অভিনেতাজনক। (ফটো : ranveersingh/Instagram)


ড্ৰাগছ সেৱন, সৰবৰাহৰ সৈতে জড়িত নেকি বিবেক অবেৰয়? ফ্লেটত আৰক্ষীয়ে চলালে তালাচীccb-raids-vivek-oberoi-home– News18 Assam\nড্ৰাগছ সেৱন, সৰবৰাহৰ সৈতে জড়িত নেকি বিবেক অবেৰয়? ফ্লেটত আৰক্ষীয়ে চলালে তালাচী\nUpdated:October 15, 2020, 9:22 PM IST\nSandalwood Drugs Case:বিবেক অবেৰয় সম্বন্ধীয় আদিত্য আলভাৰৰ বিৰুদ্ধে ড্ৰাগছ সোৱনৰ অভিযোগত ছেপ্তেম্বৰ মাহত লুক আউট জাননী জাৰি কৰা হৈছিল।\nLast Updated: October 15, 2020, 9:22 PM IST\nএইবাৰ ড্ৰাগছ সেৱন আৰু সৰবৰাহত সাঙোৰ খাইছে নেকি বলিউদৰ অভিনেতা বিবেক অবেৰয়ৰ নাম? বৃহস্পতিবাৰে অভিনেতাজনৰ মুম্বাইৰ ফ্লেটত বেংগালুৰু আৰক্ষীয়ে চলাই তালাচী। বিবেকৰ খুলখালী তথা পত্নীৰ ভাতৃ আদিত্য আলভা ড্ৰাগছ সেৱন আৰু সৰবৰাহৰ সৈতে জড়িত থকাৰ অভিযোগ। বিবেকৰ ঘৰত আদিত্যক বিচাৰি মূলত অভিযান চলাই বেংগালুৰু আৰক্ষীৰ অপৰাধ অনুসন্ধান শাখাই।\nকানাড়া ছবি পৰিচালক ইন্দ্ৰজিত্ লংকেশৰ মন্তব্য অনুসৰি, ড্ৰাগছ ৰেকেটৰ অন্যতম অভিযুক্ত আদিত্য আলভা। খবৰ অনুসৰি, আলভাই তেওঁৰ ভগ্নী প্ৰিয়ংকাৰ ঘৰত আত্মগোপন কৰি থকাৰ সন্দেহত বিবেক অবেৰয়ৰ ঘৰত তালাচী চলোৱা হয়।\nFirst published: October 15, 2020, 9:22 PM IST


ভূ-পৃষ্ঠৰ পৰিৱৰ্তন - Notes | সমাজ বিজ্ঞান | ভূগোল | নৱম শ্ৰেণী\nভূ-পৃষ্ঠৰ পৰিৱৰ্তন – Notes\nSeptember 18, 2021 October 28, 2021 AdminClass IX, NCERT Solutions- অসমীয়া মাধ্যম, সমাজ বিজ্ঞান - নৱম শ্ৰেণীclass 9, class ix, geography, note, notes, social science, solution, অধ্যায় ১, অসমীয়া মাধ্যম, টোকা, নৱম শ্ৰণী, ভূ-পৃষ্ঠৰ পৰিৱৰ্তন, ভূগোল, সমাজ বিজ্ঞান, সমাধান\nঅসমীয়া মাধ্যমৰ, সমাজ বিজ্ঞান বিষয়ৰ নৱম শ্ৰেণীৰ, অধ্যায়- ১ ভূ-পৃষ্ঠৰ পৰিৱৰ্তন – Notes(অতিৰিক্ত প্ৰশ্নোত্তোৰ ) ইয়াত পাব ৷ পাঠ্যপুথিত থকা অনুশীলনীৰ প্ৰশ্ন – উত্তৰ সমূহ ইয়াত “Click” কৰিলে পাব ৷\nভূ-পৃষ্ঠৰ পৰিৱৰ্তন – Notes ( অতিৰিক্ত প্ৰশ্নোত্তৰ )\n১. বাহ্যিক কাৰক মানে কি? কেইটামান বাহ্যিক কাৰকৰ নাম লিখা।\nউত্তৰ – যিবোৰ কাৰকে আমি দেখিব পৰাকৈ বাহিৰৰ পৰা ক্রিয়া কৰি ভূপৃষ্ঠৰ পৰিৱৰ্তন ঘটায় তেনেবোৰ কাৰকক বাহ্যিক কাৰক বোলে ৷\nবাহ্যিক কাৰকবোৰৰ ভিতৰত সূৰ্যৰ উত্তাপ, বতাহ, বৰষুণ, নদী, হিমবাহ, সাগৰৰ টৌ আদি প্রধান।\n২. আভ্যন্তৰীণ কাৰক মানে কি ? উদাহৰণ দিয়া ৷\nউত্তৰ – যিবোৰ কাৰকে আমি নেদেখাকৈ পৃথিৱীৰ অন্তৰ্ভাগত ক্রিয়া কৰি থাকে তেনেবোৰ কাৰকক আভ্যন্তৰীণ কাৰক বোলে ।আভ্যন্তৰীণ কাৰকৰ উদাহৰণ – ভূমিকম্প আৰু আগ্নেয় উষ্মীৰণ ৷\n৩. নদীৰ গতিপথ বুলিলে কি বুজা ?\nউত্তৰ – নদীৰ গতিপথ বুলিলে উৎসৰ পৰা মোহনালৈকে যি দীঘলীয়া পথেৰে নদীয়ে গতি কৰে, সেই পথটোকে বুজায়।\n৪. জলচালিত ক্রিয়া মানে কি ?\nউত্তৰ – পানী নদীৰে প্রবাহিত হওঁতে গতিপথত যি হেঁচা প্রয়োগ হয়, সেই হেঁচাই গতিপথত পানীৰ সংস্পৰ্শলৈ অহা শিল-বালিৰ ওপৰত ক্রিয়া কৰে। ইয়াকে জলচালিত ক্রিয়া বুলি কোৱা হয়।\n৫. নদীৰ পাৰ খনন বা পাৰ্শ্ব খনন কি ?\nউত্তৰ – নদীয়ে গভীৰতা কমি আহিলে পানীভাগ বোৱাই নিয়াৰ খাতিৰতে দুয়োপাৰ খহাবলৈ ধৰে। পাৰ খহাই গতিপথ বহল কৰি পানীভাগ নৈয়ে নামনিলৈ কঢ়িয়াই নিয়ে। নদীৰ এনে ধৰণৰ খনন কাৰ্যক পাৰ খনন বা পাৰ্শ্ব খনন বোলা হয়।\n৬. নদীৰ বক্ৰগতি বা সর্পিল গতি কি ?\nউত্তৰ – সমতল অঞ্চলৰ মৃদু ঢলেদি বৈ আহোঁতে নদীৰ গতিপথ স্বাভাৱিকতে একা-বেঁকা হয়। নদীৰ পাৰ খননে ইয়াৰ গতিপথ অধিক একা-বেঁকা কৰে। একা-বেঁকা পথেৰে নদীয়ে কৰা এনে গতিক বক্ৰগতি বা সর্পিল গতি বুলি কোৱা হয়।\n৭.অশ্বখুৰা হ্রদ কাক বোলে ?\nউত্তৰ – সমতলৰ কোনো কোনো অংশত নদীৰ গতিপথ অতি ভাঁজযুক্ত হ’ব পাৰে। এনে গতিপথে বাৰিষাকালত নদীৰে প্রবাহিত বৃহৎ পৰিমাণৰ পানী কঢ়িয়াব নোৱাৰা হয়। তেতিয়া নদীয়ে নিজৰ গতিপথৰ অতি ভাজ থকা অংশ এৰি পোনাই গতি কৰে। এইদৰে এৰি যোৱা অংশ সাধাৰণতে ঘোঁৰাৰ খুৰা আকৃতিৰ হয় আৰু পিছত পানী জমা হৈ বিল বা হ্ৰদৰ সৃষ্টি হয়। এনে হ্রদক অশ্বখুৰা হ্রদ বোলে।\n৮. নৈৰ বুকুৰ বোজা মানে কি ?\nউত্তৰ – নদীয়ে কিছুমান আকাৰত ডাঙৰ পদাৰ্থক সোঁতৰ গতিপথেদি বগৰাই নামনিলৈ কঢ়িয়াই নিয়ে ৷ এনে পদাৰ্থবোৰক নৈৰ বুকুৰ বোজা বুলি কোৱা হয় ৷\n৯. প্ৰাকৃতিক বান্ধ বুলিলে কি বুজা ?\nউত্তৰ – নদীয়ে কঢ়িয়াই অনা গধুৰ পদাৰ্থবোৰক সাধাৰবতে গতিপথতে জমা কৰে ৷ এইদৰে জমা হোৱা পদাৰ্থবোৰেই কালক্ৰমত দীঘলীয়া বান্ধ বা মথাউৰিৰ ৰূপ লয় ৷ প্ৰাকৃতিক প্ৰক্ৰিয়াৰে গঢ়ি উঠে কাৰণেই এনে বান্ধক প্ৰাকৃতিক বান্ধ বুলি কোৱা হয় ৷\n১০. অপঘৰ্ষণ কাক মানে কি ?\nউত্তৰ – বতাহে কঢ়িয়াই নিয়া শিল বালিয়ে গতিপথত থকা উচ্চ ভূমিৰ ক্ষয় সাধন কৰে ৷ ঘৰ্ষণৰ যোগেদি ঘটা এনে ক্ষয় প্ৰক্ৰিয়াক অপঘৰ্ষণ বোলে ৷\n১১. ইনছেলবাৰ্গ কি ?\nউত্তৰ – মৰুভূমিত সাধাৰণতে চকুত পৰা বিশেষ আকৃতিৰ ক্ষয়প্রাপ্ত চাপৰ পাহাৰৰবাৰেই\nইনছেলবার্গ। জার্মান শব্দ ইনছেলবার্গৰ অৰ্থ হৈছে দ্বীপৰ দৰে অকলশৰীয়া পাহাৰ বা\n১২. ইয়াৰদাং কি ?\nউত্তৰ – ইয়াৰদাং হৈছে এক প্রকাৰৰ ভূঅৱয়ব যত দীঘলীয়া শিৰা আৰু অগভীৰ দীঘলীয়া গাঁতৰ সমন্বয় ঘটে।\nএইবোৰ তুলনামূলকভাৱে ঢিলা গেদীয় শিলাত বতাহে কৰা ক্ৰিয়াৰ ফল।\n১৩. ছুনামি কাক বোলে ?\nউত্তৰ – কেতিয়াবা সমূদ্ৰ তলিত ডাঙৰ ভূমিকম্প হ’লে সাগৰ-মহাসাগৰত বিশেষ ধৰণৰ ঢৌৰ উদ্ভৱ হয় ৷ উপকুলত এই ঢৌৱে অস্বাভাৱিক উচ্চতা আৰু শক্তি লাভ কৰি উপকুলৰ বিস্তৰ ক্ষতিসাধন কৰে ৷ এনে ধ্বংসাত্মক ঢৌক ছুনামি বোলে ৷\nভূ-পৃষ্ঠৰ পৰিৱৰ্তন – অনুশীলনী\nঅধ্যায়- ১ ভাৰতবৰ্ষলৈ ইউৰোপীয়সকলৰ আগমন – Notes ( অতিৰিক্ত প্ৰশ্নোত্তৰ )\nঅধ্যায়- ৩ মোৱামৰীয়া গণ বিদ্ৰোহ – Notes (অতিৰিক্ত প্ৰশ্নোত্তৰ )\nঅধ্যায়-2বায়ুমণ্ডলঃ গঠন, বায়ুৰ চাপ আৰু বায়ু প্ৰবাহ – Notes\nঅধ্যায় ৩ – ভাৰতবৰ্ষৰ ভূগোল – Notes (অতিৰিক্ত প্ৰশ্নোত্তৰ )\nঅধ্যায় ৪ – অসমৰ ভূগোল – Notes (অতিৰিক্ত প্ৰশ্নোত্তৰ )\nভাৰতৰ ৰাজনৈতিক দল – Notes\nঅধ্যায়- ২ চৰকাৰৰ প্ৰকাৰ বা শ্ৰেণীবিভাগ – Notes ( অতিৰিক্ত প্ৰশ্নোত্তৰ )\nঅধ্যায়- ২ মূল অৰ্থনৈতিক সমস্যাসমূহ – Notes ( অতিৰিক্ত প্ৰশ্নোত্তৰ )\nPrevious Previous post: অসমৰ ভূগোল\nNext Next post: বায়ুমণ্ডলঃ গঠন, বায়ুৰ চাপ আৰু বায়ু প্ৰবাহ – Notes\n6 Replies to “ভূ-পৃষ্ঠৰ পৰিৱৰ্তন – Notes”\nPingback: বায়ুমণ্ডলঃ গঠন, বায়ুৰ চাপ আৰু বায়ু প্ৰবাহ - Notes | নৱম শ্ৰেণী\nPingback: ভাৰতবৰ্ষৰ ভূগোল - Notes | সমাজ বিজ্ঞান | নৱম শ্ৰেণী | Social Science\nPingback: চৰকাৰৰ প্ৰকাৰ বা শ্ৰেণীবিভাগ - Notes | সমাজ বিজ্ঞান | ভূগোল | নৱম শ্ৰেণী\nPingback: ভাৰতৰ ৰাজনৈতিক দল - Notes | সমাজ বিজ্ঞান | ভূগোল | নৱম শ্ৰেণী\nPingback: অসমৰ ভূগোল - Notes | সমাজ বিজ্ঞান | ভূগোল | নৱম শ্ৰেণী | Class IX


এইবাৰ সাংসদে নহয়, বিজেপি বাৰ্তাই মুখ্যমন্ত্ৰী সজালে স্বাস্থ্য মন্ত্ৰী ড০ হিমন্ত বিশ্ব শৰ্মাক\nকামাখ্যা প্ৰসাদ তাছাকে মুখ্য মন্ত্ৰী বুলি দাবী বিজেপি বাৰ্তাৰ সম্পাদকৰ; ‘এয়া ছপাৰ ভুল নহয়’ দাবী বিজেপি বাৰ্তাৰ সম্পাদকৰ\nJune 2, 2020 8:14 pm\nসৰু ল’ৰা-ছোৱালীৰ পৰা আৰম্ভ কৰি বয়োজ্যেষ্ঠলৈকে যদি প্ৰশ্ন কৰা হয় অসমৰ মুখ্যমন্ত্ৰী কোন? তেন্তে পোনপটীয়াকৈ তপৰাই উত্তৰ দিব সৰ্বানন্দ সোণোৱাল।\nঅৱশ্যে তেজপুৰৰ সাংসদ পদ্মলোচন দাসে তেওঁৰ সভা-সমিতিয়ে দিয়া বক্তব্যৰ সময়ত বা সংবাদ মাধ্যমৰ সন্মুখত দিয়া বক্তব্যত জিভা পিছল খাই অসমৰ মুখ্য মন্ত্ৰী ড০ হিমন্ত বিশ্ব শৰ্মা বুলি উল্লেখ কৰিছিল।\nকিন্তু এইবাৰ বিজেপিৰ মাহেকীয়া হিচাপত প্ৰকাশ পোৱা মুখপত্ৰত মুখ্য মন্ত্ৰী সজোৱা হ’ল স্বাস্থ্য মন্ত্ৰী ড০ হিমন্ত বিশ্ব শৰ্মাক।\nবিজেপিৰ মুখপত্ৰ ‘অসমীয়া বিজেপি বাৰ্তা’ৰ শেষ পৃষ্ঠাত প্ৰকাশিত এখন বিশেষ ফটো। যিখন ফটোৰ কেপচনত লিখা আছে ‘মুখ্য মন্ত্ৰীৰ কোৱাৰেন্টাইন চেন্টাৰ প্ৰদৰ্শন।‘ য’ত নেকি মুখ্য মন্ত্ৰী সৰ্বানন্দ সোণোৱালৰ উপস্থিতি কোনোপধ্যেই ধৰিব পৰা নাযায়।\nঅৱশ্যে ফটোখনত স্বাস্থ্য মন্ত্ৰীৰ কাষত অৰ্থাৎ সোঁফালে প্ৰাক্তন সাংসদ কামাখ্যা প্ৰসাদ তাছাক দেখিবলৈ পোৱা গৈছে। তাৎপয্যপূৰ্ণভাৱে সেই মুখখন মুখ্যমন্ত্ৰীৰ বুলি নৰ্থ ইষ্ট নাওৰ সাংবাদিকৰ আগত দাবী কৰিলে বিজেপি বাৰ্তাৰ সম্পাদক ড০ দেৱদত্ত বৰকটকীয়ে।\nতেওঁক সেইগৰাকী কামাখ্যা প্ৰসাদ তাছা বুলি আমাৰ সাংবাদিকে সোঁৱৰাই দিছিল যদিও তেওঁ সেই কথা মানি ল’ব বিচৰা নাছিল।\nইয়াৰোপৰি এয়া এক ছপাৰ ভুল নেকি বুলি বৰকটকীক সোধাত তেওঁ নহয় বুলিহে দাবী কৰে।\n১১ মে’ত স্বাস্থ্য মন্ত্ৰী ডঃ হিমন্ত বিশ্ব শৰ্মাই যোৰহাট চিকিৎসা মহাবিদ্যালয়ৰ আই চি ইউ পৰিদৰ্শন কৰি থকা অৱস্থাত\nইপিনে, সেই পৃষ্ঠাতে মুখ্যমন্ত্ৰী সৰ্বানন্দ সোণোৱালৰ সৈতে ড০ হিমন্ত বিশ্ব শৰ্মাৰ সৰুসজাই কোৱাৰেন্টাইন চেন্টাৰ প্ৰদৰ্শন কৰাৰ ফটো প্ৰকাশিত হৈছিল যি ফটোখনৰ কেপচন দিয়া হৈছিল ‘গুৱাহাটীত মুখ্য মন্ত্ৰীৰ কোৱাৰেন্টাইন চেন্টাৰ প্ৰদৰ্শন।’\nতাৎপৰ্যপূৰ্ণভাৱে প্ৰকাশিত ফ’টোখনৰ কেপচনতে অন্য এক ভুল পোহৰলৈ আহিছে। যোৱা ১১ মে’ত তোলা এই ফটোখনত স্বাস্থ্য মন্ত্ৰী ড০ হিমন্ত বিশ্ব শৰ্মাই ফেচবুকত দি উল্লেখ কৰিছিল যে তেওঁ ৰাজ্যিক স্বাস্থ্য মন্ত্ৰী পিযুষ হাজৰিকা, যোৰহাট লোকসভা সমষ্টিৰ সাংসদ তপন কুমাৰ গগৈ আৰু প্ৰাক্তন সাংসদ কামাখ্যা প্ৰসাদ তাছাৰ উপস্থিতিত ৫০খন বিচনাযুক্ত অত্যাধুনিক আই চি ইউ উদ্বোধন কৰিছিল।\nকিন্তু ফ’টোখনত ‘মুখ্যমন্ত্ৰীৰ কোৱাৰেন্টাইন চেন্টাৰ প্ৰদৰ্শন’ কৰা বুলি কেপচনত ভুলকৈ প্ৰকাশ কৰা হৈছে।\nইয়াৰোপৰি, জানিব পৰা মতে সেই সময়ত মুখ্য মন্ত্ৰী সৰ্বানন্দ সোণোৱাল প্ৰধান মন্ত্ৰী নৰেন্দ্ৰ মোদীৰ সৈতে ভিডিঅ’ কনফাৰেন্সিঙত ব্যস্ত আছিল।\nউক্ত দিনটোত অৰ্থাৎ ১১ মে’ৰ দিনা প্ৰধান মন্ত্ৰী নৰেন্দ্ৰ মোদীয়ে ৰাজ্যৰ মুখ্যমন্ত্ৰীসকলৰ সৈতে চতুৰ্থ পৰ্যায়ৰ ল’কডাউন সন্দৰ্ভত ভিডিঅ’ কনফাৰেন্সযোগে আলোচনাত মিলিত হৈছিল।\nপ্ৰশ্ন হয়, কাৰ ভুলৰ বাবে স্বাস্থ্য মন্ত্ৰীক বাৰে বাৰে মুখ্যমন্ত্ৰী সজোৱাৰ দৰে মাৰাত্মক ভুলবোৰ কৰি আহিছে শাসকীয় বিজেপি দলৰ নেতা-পালিনেতাই?\nউল্লেখ্য যে, আজি প্ৰকাশ পাইছিল বিজেপিৰ


Class6General Science SEBA - Might Learn\nCategory: Class6General Science SEBA\nআৱৰ্জনা সৃষ্টি আৰু নিষ্কাশন ১। (ক) ৰঙা কেচুঁৱে কোনবোৰ আৱৰ্জনা সাৰলৈ ৰূপান্তৰ কৰিব নোৱাৰে? উত্তৰঃ (খ) তোমালোকে গাঁতবোৰত ৰঙা কেচুঁৰ বাহিৰে আন জীৱ দেখিছিলানে? যদি দেখা পাইছা, তেতিয়াহ’লে নামবোৰ বিচাৰি উলিওৱা। উত্তৰঃ ২। আলোচনা কৰাঃ (ক) আৱৰ্জনাবোৰ আঁতৰোৱাৰ দায়িত্ব মাথোঁ চৰকাৰৰ Read More …\nআমাৰ চাৰিওফালে থকা বায়ু ১। বায়ুৰ উপাদানসমূহ কি? উত্তৰঃ বায়ুৰ উপাদানসমূহ হৈছে- নাইট্ৰজেন, অক্সিজেন, কাৰ্বন ডাই অক্সাইড, জলীয় ভাপ, অন্য গেছ আৰু ধূলিকণা। ২। বায়ুমণ্ডলৰ কোনটো গেছ শ্বসনৰ বাবে আৱশ্যক? উত্তৰঃ অক্সিজেন গেছ। ৩। বায়ুৱে জুই জ্বলোৱাত সহায় কৰে তুমি কেনেকৈ প্ৰমাণ Read More …\n15675 9\nUsers Last7days : 5022\nUsers Last 30 days : 28400\nUsers This Month : 3546\nUsers This Year : 97404\nTotal Users : 156759\nViews Last7days : 11065\nViews Last 30 days : 63901\nViews This Month : 7561\nViews This Year : 203879\nTotal views : 347483


woman-killed-by-her-ninth-husband-in-hyderabad– News18 assam\nHome » photogallery » nation »৯ বাৰকৈ বিয়াত বহাৰ পিছতো আকৌ মেলিছিল মন! নতুন সম্পৰ্ক গঢ়িবলৈ চেষ্টা কৰোতেই নৱম স্বামীৰ হাতত প্ৰাণ গ’ল মহিলাৰ\n৯ বাৰকৈ বিয়াত বহাৰ পিছতো আকৌ মেলিছিল মন! নতুন সম্পৰ্ক গঢ়িবলৈ চেষ্টা কৰোতেই নৱম স্বামীৰ হাতত প্ৰাণ গ’ল মহিলাৰ\nমঙলবাৰে সংঘটিত হয় এই হত্যাকাণ্ড।\n| July 30, 2020, 14:10 IST\n৩০ বছৰৰ ভিতৰত ৯ বাৰকৈ বিয়াত বহিল মহিলা। কিন্তু তথাপিও যেন সন্তুষ্ট হ’ব পৰা নাছিল মহিলাগৰাকী। শেষত ৯ নম্বৰৰ স্বামীৰ হাতত প্ৰাণ গ’ল মহিলাৰ। Representational Image\nসংবাদ পত্ৰ দ্য হানছ ইণ্ডিয়াৰ খবৰ অনুযায়ী, হায়দৰাবাদৰ পাহাড়ী শ্বৰীফ আৰক্ষী চকীৰ অন্তৰ্গত এলেকাত সংঘটিত হৈছে এই হত্যাকাণ্ড। ৯ নম্বৰ বাৰ বিয়াত বহাৰ পিছতো অন্য যুৱকৰ সৈতে সম্পৰ্ক গঢ়িছিল মহিলাগৰাকীয়ে। এই কথা জানিব পাৰিয়েই পত্নীক হত্যা কৰে স্বামীয়ে। অভিযুক্ত স্বামীৰ নাম নাগাৰাজু বুলি জনাইছে আৰক্ষীয়ে।Representational Image\nভাৰালক্ষ্মীৰ সৈতে নাগাৰাজুৰ পৰিচয় হৈছিল স্থানীয় এটা পেট্ৰ’ল ডিপুত কাম কৰাৰ সময়ত। তাৰ পিছতেই প্ৰেম। আৰু শেষত লৈছিল বিয়া হোৱাৰ সিদ্ধান্ত। দুবছৰৰ আগতে বিয়া হোৱা ভাৰালক্ষ্মীয়ে নিজৰ স্বামী আৰু সন্তানক এৰি নাগাৰাজুৰ সৈতে আকৌ বিয়াত বহিছিল ভাৰালক্ষ্মী।\nকিন্তু তাৰ পিছতো ভাৰালক্ষ্মীয়ে অন্য এজন যুৱকৰ সৈতে সম্পৰ্ক কৰিবলৈ চেষ্টা কৰে। সেই কথা স্বামীয়ে জানিব পাৰি বাধা দিছিল যদিও মনা নাছিল ভাৰালক্ষ্মীয়ে। আৰু শেষত এনেদৰে নিৰ্মম ভাবে হত্যা কৰে ভাৰালক্ষ্মীক। Representational Image


১. আন্তঃজিলা যাতায়তৰ ক্ষেত্ৰত মন্ত্ৰী হিমন্ত বিশ্ব শৰ্মাৰ ঘোষণা- সোমবাৰ আৰু মঙলবাৰে খোলা থাকিব আন্তঃজিলা যাতায়ত ব্যৱস্থা। ইয়াৰ লগত খুলিব পাৰিব জিম আৰু শ্বপিং মল।\n২. পবিত্ৰ ঈদৰ দিনাই এবিএমছুৰ প্ৰতিবাদ। ২০১৭ চনৰ লাফিকুল ইছলাম হত্যাকাণ্ডৰ তদন্ত বিচাৰি ৰাজপথত প্ৰতিবাদ সাব্যস্ত কৰিলে সংগঠনটোৱে।\n৩. হাইলাকান্দিত পথৰ দাঁতিত ঢলি পৰিল এজন কোভিড যোদ্ধা। তিনি ঘন্টা সময় ধৰি পি.পি.ই কিট পিন্ধি থকাৰ ফলত অসুস্থ হৈ পথৰ দাঁতিত ঢলি পৰিল এজন ১০৮ সেৱাৰ এম্বুলেঞ্চৰ চালক।\n৪. ছেপ্টেম্বৰৰ পৰা ৰাজ্যৰ শিক্ষানুষ্ঠানসমূহ পুনৰ খোলাৰ সম্ভাৱনা। ১৫ ছেপ্টেম্বৰৰ পৰা ৭ অক্টোবৰৰ ভিতৰত বিদ্যালয় খোলাৰ সম্ভাৱনা। শিক্ষানুষ্ঠানসমূহত নিয়মীয়াকৈ পাঠদান কাৰ্যসূচী আৰম্ভ কৰাক লৈ টাস্ক ফৰ্চৰ গুৰুত্বপূৰ্ণ বৈঠক।\n৫. গুৱাহাটী মহানগৰীৰ সাতগাঁৱত চাঞ্চল্যকৰ ঘটনা। এটা দুৰ্বৃত্তৰ দলে ব্যৱসায়ীক অপহৰণ কৰি শূন্যলৈ গুলীচালনা কৰি গুগল পে’ৰ জৰিয়তে লুটি নিলে লক্ষাধিক টকা।\n৬. যোৰহাটত কোৱাৰেন্টাইনত থকা এজন লোকৰ আত্মহত্যা। শুকুৰবাৰৰ পৰা যোৰহাটৰ সীমা হোটেলত কোৱাৰেন্টাইনত আছিল শৈলেন চুৰেন নামৰ লোকজন।\n৭. অসম চিকিৎসা মহাবিদ্যালয়ৰ অধ্যক্ষ কোৰোনাত আক্রান্ত। কোৰোনাত আক্রান্ত অধ্যক্ষ ডাঃ হিৰণ্য কুমাৰ গোস্বামী। সম্প্রতি হোম কোৱাৰেণ্টাইনত আছে ডাঃ গোস্বামী।\n৮. কোকৰাঝাৰ জিলাৰ নিউ আমগুৰীৰত অঘটন। স্থানীয় গৌৰাং নদীত গা ধুবলৈ গৈ উটি গ’ল এজন ২৯ বছৰীয়া যুৱক। বৰ্তমানলৈকে সন্ধানহীন হৈ আছে অঞ্জয় বসুমতাৰী নামৰ যুৱকজন।\n৯. ধেমাজিত কোৰোনাৰ গণসংক্ৰমন। শনিবাৰে ধেমাজিত ৩৭ জন লোকৰ দেহত ধৰা পৰিছে কোভিড-১৯ৰ উপস্থিতি। আনহাতে, শুকুৰবাৰেও ৩৪ জন লোকৰ শৰীৰত ধৰা পৰিছিল কোৰোনা উপস্থিতি।\n১০. বঙাইগাঁৱত অঘটন। সাঁকোৰ পৰা পিছলি পৰি বাঢ়নি পানীত উটি গ’ল এজন লোক। অভয়াপুৰীৰ সোণাখুলীত এই অঘটন। লোকজনৰ নাম যুধিস্থিৰ ৰায়।\n১১. শনিবাৰে মুম্বাই মহানগৰীত ১০৫৯জনৰ দেহত ধৰা পৰে কোভিড-১৯ আৰু মৃত্যু হয় ৪৫জনৰ। মহানগৰীখনত এই ভাইৰাছত আক্ৰান্ত লোকৰ সংখ্যা ২০,৭৪৯জনলৈ পাইছে বৃদ্ধি।\n১২. হাৰিয়ানাত পুনৰ ৭৯৩ জনৰ দেহত ধৰা পৰে কোভিড-১৯ৰ উপস্থিতি। ৰাজ্যখনত ৬২৫০জনলৈ বৃদ্ধি পাইছে এই ভাইৰাছত আক্ৰান্ত লোকৰ সংখ্যা।\n১৩. উত্তৰাখণ্ডত ৭৪৪৭জনলৈ বৃদ্ধি পাব কোৰোনা ভাইৰাছত আক্ৰান্ত লোকৰ সংখ্যা। ৰাজ্যখনত শনিবাৰে ২৬৪জনৰ দেহত ধৰা পৰে এই ভাইৰাছৰ উপস্থিতি।\n১৪. যোৱা ২৪ ঘন্টাত পঞ্জাৱত ৯৪৪জনৰ দেহত ধৰা পৰে কোভিড-১৯। এই সময়চোৱাত ৰাজ্যখনত কোৰোনাত আক্ৰান্ত ১৯জন লোকে হেৰুৱাই প্ৰাণ।\n১৫. চণ্ডীগড়তো প্ৰতিদিনাই বৃদ্ধি পাইছে কোৰোনাৰ সংক্ৰমণ। ৰাজ্যখনত শনিবাৰলৈ ১০৭৯জনৰ দেহত ধৰা পৰে কোভিড-১৯ৰ উপস্থিতি। ইয়াৰে চিকিৎসাধীন হৈ আছে ৩৭৮জন ৰোগী।\n১৬. গুজৰাটত যোৱা ২৪ ঘন্টাত কোৰোনাত আক্ৰান্ত ২৪জন লোকে হেৰুৱাই প্ৰাণ। ৰাজ্যখনত এই ভাইৰাছত আক্ৰান্ত হৈ মৃত্যু হোৱা লোকৰ সংখ্যা ২৪৬৫জনলৈ পাইছে বৃদ্ধি।\n১৭. ‘অহা ১ ছেপ্টেম্বৰৰ পৰা আমি ৰাজ্যত পুনৰ বিদ্যালয়-মহাবিদ্যালয় তথা শিক্ষানুষ্ঠানসমূহ পুনৰ খোলাৰ বাবে পৰিকল্পনা কৰিছো। অৱশ্যে চূড়ান্ত সিদ্ধান্ত কেন্দ্ৰীয় চৰকাৰে ল’ব।’- এই ঘোষণা স্বাস্থ্য মন্ত্ৰী হিমন্ত বিশ্ব শৰ্মাৰ।\n১৮. যোৱা ২৪ ঘন্টাত কৰ্ণাটকত ৫১৭২জনৰ দেহত ধৰা পৰে কোভিড-১৯। এই সময়চোৱাত ৰাজ্যখনত কোৰোনাত আক্ৰান্ত ৯৮জন লোকে হেৰুৱাই প্ৰাণ।\n১৯. মহাৰাষ্ট্ৰৰ নাগপুৰৰ বেলা গাঁৱৰ এটা ফেক্টৰীত সংঘটিত হয় ভয়ংকৰ বিস্ফোৰণ। এই বিস্ফোৰণত ফেক্টৰীটোত কাম কৰা ৫জন শ্ৰমিকৰ মৃত্যু হয়।\n২০. জম্মু-কাশ্মীৰত যোৱা ২৪ ঘন্টাত ৬১৩জনৰ দেহত ধৰা পৰে কোভিড-১৯ আৰু মৃত্যু হয় ১১জনৰ। জম্মু-কাশ্মীৰত ২০,৯৭২জনলৈ বৃদ্ধি পাইছে এই ভাইৰাছত আক্ৰান্ত লোকৰ সংখ্যা।\n২১. হায়দৰাবাদত ধাৰাসাৰ বৃষ্টিপাত। নেৰানেপেৰাকৈ হোৱা বৰষুণৰ ফলত হায়দৰাবাদৰ ৰাজ ভৱন ৰ’ডত সৃষ্টি হয় কৃত্ৰিম বানৰ।\n২২. তামিলনাডুত যোৱা ২৪ ঘন্টাত ৫৮৭৯জনৰ দেহত ধৰা পৰে কোভিড-১৯। ৰাজ্যখনত এই সময়চোৱাত কোৰোনাত আক্ৰান্ত ৯৯জন লোকে হেৰুৱাই প্ৰাণ।\n২৩. কেৰালাত যোৱা ২৪ ঘন্টাত ১১২৯জনৰ দেহত ধৰা পৰে কোভিড-১৯। ৰাজ্যখনত কোৰোনাত আক্ৰান্ত ১০,৮৬২জন লোক বৰ্তমানেও চিকিৎসাধীন হৈ আছে।\n২৪. অন্ধ্ৰপ্ৰদেশত ১,৫০,২০৯জনলৈ বৃদ্ধি পাইছে কোৰোনাত আক্ৰান্ত লোকৰ সংখ্যা। ৰাজ্যখনত যোৱা ২৪ ঘন্টাত ৯২৭৬জনৰ দেহত ধৰা পৰে কোভিড-১৯।\n২৫. শনিবাৰে জ্যেষ্ঠ নেতা তথা সাংসদ অমৰ সিঙৰ দেহাৱসান। তেওঁৰ মৃত্যুত শোক প্ৰকাশ কৰিছে প্ৰতিৰক্ষা মন্ত্ৰী ৰাজনাথ সিঙে।\nধেমাজিত কোৰোনাৰ গণসংক্ৰমণ…


বেগম-জান ০১ | উৎপল মৰাং | গল্প\n--কি নাম তোমাৰ?\n--অৰ্পনা।আপোনাক চিনি পোৱা নাই।\n--মই আজাদ।এইবাৰ স্নাতক প্ৰথম ষাণ্মাসিক।\n--তুমি নতুনকৈ আহিছা!\n--উমম...দাদা মই এইবাৰ H.S 1st year ৰ।\n--তোমাৰ ঘৰ ক'ত অৰ্পনা?\n--মোৰ ঘৰ কুৰালগুৰীত।\n(অৰ্পনাই আজাদৰ চকুলৈ এবাৰো চোৱা নাই,তাই এবাৰ তললৈ এবাৰ ওপৰলৈ চাই কথা পাতি আছে।অলপ সময় দুয়োটাই একো নমতাকৈ আছিল।)আজাদে মাত দিলে-\n--অ দাদা কওক।\n--তুমি মোক আপুনি নহয় তুমি বুলি মাতিবা ।\n--ঠিক আছে দাদা।\n(আজাদে তাইলৈ একেথৰে চাই আছে।)\n--মনতে ভাবি কৈ আছে নিজকে-অৰ্পনাৰ দৰে এই কলেজত আন কোনো ফৰিষ্টা নাই।তাইক প্ৰথম দেখাতে যে সি ভালপাই পেলালে সেইটো ক'বলৈ তাৰ অলপো অসুবিধা নাই।হ'লেও তাই বা কি ভাবিব।তাই হিন্দু আৰু মই মুছলমান তাত একো অসুবিধা নাই।কিন্তু আজিয়ে তাইৰ লগত চিনাকি হৈ ভালপোৱাৰ কথা ক'লে হয়তো তাই বেয়াও পাব পাৰে।\n--দাদা....তুমি ভাবি থাকা মই ক্লাছ কৰোগৈ বুলি কৈ অৰ্পনা সেই আঁহত জোপাৰ তলৰ পৰা উঠি গ'ল।\nআজাদে তাইলৈ চাই থাকিল আৰু নিজকে ক'বলৈ ধৰিলে-আল্লাহ...আপোনাক আন একো বিচৰা নাই মাত্ৰ এই ফৰিষ্টা জনীকে বিচাৰিছোঁ।দুৱা কৰা তুমি মই এইক নিজৰ কৰিব পাৰিম বুলি।\nকিছু সময়ৰ পাছত;অৰ্পনা আৰু তাইৰ লগৰ জনীৰ লগত কেন্টিনটোৰ ফালে গৈ আছিল।আজাদে দেখি অৰ্পনাক মাত ল'গালে--\n(অৰ্পনাই শুনা নাই আজাদৰ মাত)\n--(আৰে ভাইজান মাত মাত শুনিব)অৰ্পনা....\n--(এইবাৰ আজাদৰ মাত শুনি অৰ্পনাই ঘুৰি চালে।)\n--অৰ্পনা...ৰ'বা.....আৰে তোমাক ইমানকৈ মাতি আছোঁ শুনা নাই।\n--নাই দাদা শুনা নাই মই...ক্ষমাপ্ৰাৰ্থী..।\n--একো নাই দিয়া ক্ষমা ক'ব নালাগে।কেন্টিন যাবা নেকি?\n--উমম...তালৈকে গৈছোঁ ভোক লাগিছে।\n--ব'লা ময়ো যাওঁ।\n(তিনিও কেন্টিনলৈ গ'ল আৰু অৰ্পনাহঁতে কি খায় সুধি আজাদে কিনি দিলে।)\n--কিছুসময়ৰ পাছত অৰ্পনাই পইছা দিবলৈ আহিলত আজাদে মানা কৰি তাইৰ পইচাতো দি দিলে।\n--আজাদৰ লগৰ কেইটাই তাক মাতিলত সি অৰ্পনা হঁতক যাবলৈ ক'লে।\n:আচ্ছালাম ৱালিকুম ভাইজান।\n:ভাইজান ভাবিজান নেকি?\n:ৰহ ৰহ,হোৱা নাই।কিন্তু দুৱা কৰ তাইৰ মোৰ হ'বলৈ।\n:আমাৰ দুৱা তোৰ লগত আছে।\n:ৰহ হা তহঁত।\n:অ' যা যা।\n:খুদা হাফিজ।(বুলি কৈ আজাদ গুচি গ'ল)\n--কেইবাদিনো তেনেকৈ দুয়োয়ে কথা পাতে,গছৰ তলত বহে।এদিন হঠাতে আজাদে অৰ্পনাৰ পৰা তাইৰ নম্বৰটো বিচাৰিলে-\n:অৰ্পনা তোমাৰ নম্বৰটো দিবা নেকি?\n:(কেনেকৈ ক'ম তোমাক যে মোৰ ফোন নাই আনকি ঘৰত যি এটা ফোন আছে সেইটোও কিবা বেয়া হৈ আছে অলপ;তাই ভাবি আছিল কি কওঁ কি নকওঁ বুলি।তেনেতে আজাদে মাত লগালে-\n:কি হ'ল?কি ভাবি আছা।দিবা নে?\n:মোৰ মোবাইল নাই,মাৰ ভাগৰটো আছে।\n:(তাই নম্বৰটো দিলে)\n:ঠিক আছে মই তোমাক ফোন কৰিম।\n--৩ মান বজাত অৰ্পনাৰ ক্লাছ শেষ হ'ল।তাই আজাদক বিচাৰি ফুৰিছে,যিটো নম্বৰ দিলে সেইটোলে আজি ফোন কৰিব নেলাগে বুলি কাৰণ সেইটো বাপেকে লৈ যাব,নুমলিগড়লৈ যাব বাপেক ৰিফাইনিট কিবা কাম উলাইছে বুলি।সি যদি ফোন কৰি দিয়ে সৰ্বনাশ হ'ব।বাবা কাইলে আহিব তেতিয়া কৰিবলৈ ক'বলৈ আজাদক বিচাৰি ফুৰিছে।নাই ক'তো নেপালে। তাইৰ মনতো অলপ বেয়া লাগিল,যদি সি ফোন কৰে বাপেকে আহিটো তাইক সুধিবই।তেতিয়া তাই কি ক'ব।\nতাই যে আজাদক ভালপাবলৈ লৈছে তাত তাইৰ কোনো সন্দেহ নাই।দুয়োটাৰে ধৰ্ম বেলেগ বাবে বিয়াৰ ক্ষেত্ৰত বাধা আহিব পাৰে কিন্তু আজাদ যে তাইৰে হ'ব লাগিব তাই সেইটো জেদ ধৰিলে।\n:পাছলৈ যি হ'ব দেখা যাব।\nকিন্তু তাইৰ ভয় আছেই যদি সি বাপেকলৈ ফোন কৰে।\n✍উৎপল মৰাং ( দেৰগাঁও ) গোলাঘাট\nRamzan Ali 11 July 2021 at 11:59


লাক্ষাদ্বীপ - অসমীয়া ৱিকিপিডিয়া\nলাক্ষাদ্বীপ বা লক্ষদ্বীপ যি পৃৰ্বতে লাক্ষাদ্বীপ, মিনিকয় আৰু আমিনদীৱি দ্বীপপুঞ্জ নামৰে পৰিচিত আছিল, হৈছে ভাৰতৰ দক্ষিণ-পশ্চিম উপকূলৰ পৰা ২০০-ৰ পৰা ৪৪০ কিলোমিটাৰ দূৰত্বত আৰৱ সাগৰত অৱস্থিত দ্বীপপুঞ্জৰ সমূহ। দ্বীপপুঞ্জটো ভাৰতৰ এক কেন্দ্ৰীয় শাসিত অঞ্চল। যদিও এই অঞ্চলটো লাক্ষাদ্বীপ নামেৰে পৰিচিত, দৰাচলতে এয়া কেৱল ভৌগোলিকভাবে দ্বীপপুঞ্জৰ কেন্দ্ৰীয় দ্বীপসমূহৰ নাম। লাক্ষাদ্বীপৰ অৰ্থ সংস্কৃত আৰু মালয়ালম ভাষাত "এক লাখ দ্বীপ"। ৩২ বৰ্গ কিলোমিটাৰ (১২ বৰ্গ মাইল) মাটিকালিৰে লাক্ষাদ্বীপ হৈছে ভাৰতৰ সবাটোতকৈ সৰু কেন্দ্ৰীয় শাসিত অঞ্চল। লাক্ষাদ্বীপৰ ৰাজধানী হৈছে কাৱাৰট্টী। সমগ্ৰ অঞ্চলটো ১০ টা মহকুমাৰে গঠিত এখন জিলা ৰূপে পৰিচালিত হয় আৰু ই কেৰালা উচ্চ ন্যায়ালয়ৰ ক্ষেত্ৰাধিকাৰ অম্তৰ্গত।\n১ নৱেম্বৰ ১৯৫৬\n(১২.৬ বৰ্গ মাইল)\nজনসংখ্যা (২০১৮ অনুমাণিক)\n- জনঘনত্ব ২,৪১০.১ প্ৰতি বৰ্গ কি.মি.\n(৬,২৪২ প্ৰতি বৰ্গ মাইল)\nমালয়ালম ভাষা, ইংৰাজী ভাষা\nজেচেৰী উপভাষা, দিভেহি ভাষা\n- জাতিগত গোষ্ঠী\n≈১৭% মালদ্বীপীয় লোক\n০.৭৯৬ (উচ্চ, ২০০৫)\nলাক্ষাদ্বীপ ১২টা প্ৰবাল-দ্বীপ, ৩টা ৰিফ আৰু ৫টা জল-প্লাৱিত তীৰৰে এক দ্বীপপুঞ্জ য'ত সৰ্বমুঠ ৩৯ দ্বীপ আছে। দৰাচলতে এই ৰিফ কেইটাও পানীত ডুব গৈ থকা প্ৰবাল-দ্বীপহে, ইয়াৰ কেৱল গছ-গছনি নথকা কিছু বালিময় অংশ জলপৃষ্ঠৰ ওপৰত দেখা যায়। দ্বীপপুঞ্জটোৰ দহটা দ্বীপত মানুহৰ বসতি আছে, বাকীবোৰত নাই। দেশী পৰ্যাটকক ইয়াৰে ৬টা দ্বীপলৈ যোৱাৰ অনুমতি আছে, আন্যহাতে বিদেশী পৰ্যাটকক কেৱল ২টা দ্বীপ (আগাটি আৰু বংগাৰাম)-লৈ যোৱাৰ অনুমতি আছে। লাক্ষাদ্বীপ প্ৰধান দ্বীপসমূহ হৈছে কাৱাৰট্টী, আগাটি, মিনিকয় আৰু আমিনী।\n↑ "50th Report of the Commissioner for Linguistic Minorities in India". 16 July 2014. পৃষ্ঠা: 109. Archived from the original on 8 July 2016. https://web.archive.org/web/20160708012438/http://nclm.nic.in/shared/linkimages/NCLM50thReport.pdf। আহৰণ কৰা হৈছে:6November 2016.\n↑ "The Laccadive, Minicoy and Aminidivi Islands (Alteration Of Name Act), 1973". The Indian Lawyer. 26 August 1973. http://theindianlawyer.in/statutesnbareacts/acts/l2.html। আহৰণ কৰা হৈছে:9May 2012.\n↑ "Lakshadweep". encyclopedia.com. Archived from the original on 27 January 2010. https://web.archive.org/web/20100127104251/http://www.encyclopedia.com/topic/Lakshadweep.aspx। আহৰণ কৰা হৈছে: 1 August 2012.\n↑ "Location, Area and Population". lakshadweep.nic.in. http://lakshadweep.nic.in/KL_locationAreaPopulation.html। আহৰণ কৰা হৈছে: 1 August 2012.\n↑ "Administrative Setup". lakshadweep.nic.in. http://lakshadweep.nic.in/administration.html। আহৰণ কৰা হৈছে: 1 August 2012.\n↑ "Judicial Setup". lakshadweep.nic.in. http://lakshadweep.nic.in/judicialsetup.html। আহৰণ কৰা হৈছে: 1 August 2012.\n↑ "Our Parliament". parliamentofindia.nic.in. http://www.parliamentofindia.nic.in/ls/intro/p1.htm। আহৰণ কৰা হৈছে: 1 August 2012.\nৱিকিমিডিয়া কমন্সত লাক্ষাদ্বীপ সম্পৰ্কীয় মিডিয়া ফাইল।\n"https://as.wikipedia.org/w/index.php?title=লাক্ষাদ্বীপ&oldid=237713"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=54202।


খিচিৰি খাই ভাল পোৱা কোন এই জনপ্ৰিয় অভিনেত্ৰী! -\nHomeআন্তঃৰাষ্ট্ৰীয়খিচিৰি খাই ভাল পোৱা কোন এই জনপ্ৰিয় অভিনেত্ৰী!\nখিচিৰি খাই ভাল পোৱা কোন এই জনপ্ৰিয় অভিনেত্ৰী!\nডিজিটেল ডেস্ক : খিচিৰি খাই ভাল পোৱা এগৰাকী জনপ্ৰিয় অভিনেত্ৰী ৷ তেলেগু, তামিল তথা হিন্দী ছবিত অভিনয়েৰে খ্যাতি অৰ্জন কৰা ৰকুল প্ৰীত সিং এগৰাকী খাদ্যপ্ৰেমীও৷ সুন্দৰ শৰীৰ ধৰি ৰখাৰ উপৰি অভিনেত্ৰীগৰাকীয়ে স্বাস্থ্যকৰ খাদ্য খোৱাৰ প্ৰতি যথেষ্ট সৰৱ। এনে এক যুগত, য’ত বহুতে-ওজন হ্ৰাস কৰাৰ প্ৰচেষ্টাত কাৰ্ব’হাইড্ৰেট পৰিহাৰ কৰে, অভিনেত্ৰী গৰাকীয়ে নিশ্চিত কৰে যে তেওঁৰ আহাৰত তেওঁৰ শক্তিৰ স্তৰ বজাই ৰাখিবলৈ পৰ্যাপ্ত কাৰ্ব আছে।\nখিচিৰি খাই ভাল পোৱা ৰাকুলে শ্বেয়াৰ কৰা এটা ইনষ্টাগ্ৰাম পোষ্টটো তেওঁৰ পুষ্টিবিদ মুনমুন গানেৰিৱালে ইনষ্টাগ্ৰাম ষ্ট’ৰীজত পুনৰ শ্বেয়াৰ কৰিছিল। যদিও ৰাকুলে পোষ্টটোত ‘খিচিৰি মুড’ শিৰোনাম দিছিল, মুনমুনে কৈছিল, ‘খিচিৰি কাৰ্ব নহয়, ই এক মেজাজ! দেখিবলৈ ধুনীয়া হৈছে!’\nঅৱশ্যে যেতিয়াই কিছু শাৰিৰীকভাৱে সুস্থ অনুভৱ নকৰে, তেতিয়াও চিকিৎসকে খিচিৰি খোৱাৰ পৰামৰ্শ দিয়ে যদিও দাইল, চাউল আৰু খিচিৰি একে উপাদানেৰে তৈয়াৰ কৰা হয়, খিচিৰি ‘অধিক থেৰাপিউটিক’ বুলি জনা যায় কিয়নো ই চুপৰো স্থিৰতা থাকে, যিটো যথেষ্ট স্বাস্থ্যসন্মত বুলি কয়৷\nPrevious articleড’নাল্ড ট্ৰাম্পলৈ আহিছে হত্যাৰ ভাবুকি, কোনে ‘হিটলাৰ’ আখ্যা দিছিল ট্ৰাম্পক ?\nNext articleচৰকাৰে বিচাৰিলেই বিনাশ নহয় অসমীয়া ভাষা


বৃত্ত (জ্যোতিৰূপম দত্ত) - সাহিত্য ডট অৰ্গ\n: “আইতা ! কোনোবা আহিছে !”\n: “হ’ব ৷ তুমি ওলাই নাযাবা ৷ ৰাধা আছে নহয় দুৱাৰখন খুলিবলৈ ৷”\nকলিংবেলৰ শব্দ শুনি ৰাধা মানে ঘৰৰ কামকৰা মানুহগৰাকী বাহিৰলৈ ওলাই গ’ল ৷ নাতিনীয়েক লগত থকা কেইদিন কাকলিয়ে কোনো অচিনাকি বা অনিমন্ত্ৰিত অতিথিৰ সতে সাক্ষাৎ নকৰে ৷ কথাটো ৰাধাই জানে ৷ তাই দুৱাৰমুখতেই মানুহজনৰ লগত কথা পতাত লাগিল ৷ দুয়োৰে কথোপকথনৰ দুই এটা বাক্য কাকলিৰ কাণতো পৰিল ৷\n: “ঘৰৰ মালিকনী মানে মিচেছ কে. বৰুৱা আছে নেকি ? ”\n: “কিবা আছিল যদি মোকেই কওক ৷ বাইদেৱে পিছে আজি কাকো লগ নধৰে ৷ ”\n: “এটা শিশু-পুথিভঁৰাল স্থাপন কৰাৰ মানসেৰে এই অঞ্চলৰ মানুহখিনিক গোটাই এটা অনুষ্ঠানৰ আয়োজন কৰিছো ৷ এই চিঠিখন তোমাৰ মালিকনী বাইদেউক দিবা ৷ অহা দেওবাৰে হ’বলগীয়া সভাখনলৈ পাৰিলে আহিবলৈ ক’বা ৷ ”\nকিতাপ ! পুথিভঁৰাল ! সৰুৰে পৰা তাই কিতাপ বুলিলেই পাগল ৷ তাই কলেজত পঢ়া সময়তো কলেজৰ গ্ৰন্থাগাৰৰ প্ৰায়খিনি কিতাপেই পঢ়ি শেষ কৰিছিল ৷ এই কিতাপ পঢ়াৰ চখটোৱেই সেই সময়খিনিত কাকলি আৰু অমৃত দুয়োকে ইজনে সিজনৰ কাষ চপাই নিছিল ৷ পিছে সেই দুয়োৰে সেই খন্তেকীয়া প্ৰেম কলেজ এৰাৰ পিছতেই শেষ হৈছিল ৷ সেয়া আজিৰ পৰা প্ৰায় দুকুৰি বছৰ আগৰ কথা ৷ গুৱাহাটীৰ উজান বজাৰৰ ব্ৰহ্মপুত্ৰৰ ঘাটৰ সেই বিষণ্ণ গধূলিটোৰ কথা কাকলিৰ মনলৈ আহিল ৷\n: “তুমি নুবুজা কিয় বাৰু ? মই আৰু ৰ’ব নোৱাৰো ! অহা বছৰলৈ দেউতাই অৱসৰ ল’ব ৷ মোৰ একো উপায় নাই ৷ মই জানো, তুমি মোতকৈ ভাল ছোৱালী পাবা ৷ ”\n: “মই কথাবোৰ নুবুজা নহয় ৷ বুজো ৷ মই নিৰুপায় ৷ তথাপিও মই তোমালৈ বাট চাম ৷ এইখন তোমাৰ বাবেই আনিছিলো ৷ লোৱা ৷ ”\n: “মোৰ দেৰি হৈছে ৷ যাওঁ ৷ ভালকৈ থাকিবা ৷ ” কথাষাৰ শেষ কৰিব নোৱাৰিলে তাই ৷ সি আগবঢ়াই দিয়া কাগজৰ পেকেটটো বুকুত সাবটি তাই গুচি গ’ল ৷\nস্থানুৰ দৰে সি ৰৈ থাকিল ৷ সেয়াই দুয়োৰে শেষ সাক্ষাত আছিল ৷ লুইতত বেলিটো ডুব যোৱা সময়ৰ সেই দৃশ্যটো এতিয়াও মাজে মাজে কাকলিৰ মানস পটত ভাহি আহে ৷ দুদিন পাছতেই সেইবাৰলৈ গুৱাহাটী এৰিছিল তাই ৷\n: “ভাল ল’ৰা ৷ ডাক্তৰ ৷ তাইৰ কপাল ভাল দেই ! ”, হোমৰ গুৰিত বহি থাকোতে শুন-নুশুনকৈ কোনোবাই কোৱা কথাষাৰ কাকলিৰ কাণত পৰিছিল ৷ ওৰণিৰ ফাকেৰে তাই একেথৰে হোমৰ জুইকুৰালৈ চাই ৰৈছিল ৷ তাইৰ চকুত পৰিছিল পুৰোহিতৰ মন্ত্ৰোচ্চাৰণৰ লগে লগে হোমৰ জুইকুৰাত ঘিঁউ ঢালি থকা বলিষ্ঠ হাত এখন ৷\nযন্ত্ৰৰ দৰে অতি সোনকালে সেই প্ৰাচুৰ্য্যৰে ভৰা বৈবাহিক জীৱনৰ সকলো দায়িত্ব তাই চম্ভালি লৈছিল ৷ তাইৰ বেছিভাগ সময় সদাব্যস্ত স্বামীক আলপৈচান ধৰাৰ মাজতেই শেষ হৈছিল ৷ তাইৰ বাবে সময়ৰ চকৰিটোও যেন তীব্ৰ গতিৰে ঘূৰিবলৈ ল’লে ৷ বছৰদিয়েক যাওঁতেই তাই ধুনীয়া ল’ৰা সন্তান এটিৰ মাক হ’ল ৷ পিছে ল’ৰাটি কোলালৈ আহিবৰ দুবছৰ নৌ হওতেই হঠাতে হৃদৰোগত আক্ৰান্ত হৈ তাইৰ স্বামী ঢুকাই থাকিল ৷ ঘৰৰ আত্মীয় স্বজন সকলোৱে বিপদৰ সময়খিনিত নেওচাহে দিলে ৷ পিছে তাই হাৰ নামানিলে ৷ ভৰ বয়সত বৈধব্যক আকোঁৱালি লৈ মনলৈ অহা সকলো চিন্তা-ভাৱনাক একাষৰীয়া কৰি ল’ৰাটোক বুকুত সাবটি লৈ তাই নিজেই জীৱন যুদ্ধত নামি পৰিল ৷ ল’ৰাটোক মানুহ কৰাৰ সপোনকে ধিয়াই আগুৱালে তাই ৷ বছৰ বাগৰি গ’ল ৷ কষ্ট কৰি পঢ়াই শুনাই তাই ল’ৰাটিক ডাঙৰ কৰিলে ৷ এদিন সি স্বাৱলম্বী হ’ল ৷ তাই তাৰ বিয়াখনো ধুমধামেৰে পাতিলে ৷ সংসাৰৰ আউলবোৰ ভাঙি এদিন তাই অকণমানি নাতিনীয়েক এজনীৰ মুখ দেখিলে ৷ এন্ধাৰ ঘৰখনত যেন পোহৰৰ ৰেঙনি এটি দৃশ্যমান হ’ল ৷\nসুখৰ দিনবোৰ খন্তেকীয়া, দুখৰ দিনবোৰহে নাযায় নুপুৱায় ৷ সকলোবোৰ ঠিকে ঠাকে চলি থকাৰ সময়তে এদিন হঠাতে পুতেক বোৱাৰীয়েক দুয়ো পথ-দুৰ্ঘটনাত অকালতে মৃত্যুমুখত পৰিল ৷ কাকলিৰ কেচুৱা নাতিনীয়েক সেই ভয়ংকৰ দুৰ্ঘটনাটিত ভাগ্যক্ৰমেহে ৰক্ষা পৰিছিল ৷ সেই ফুলকুমলীয়া কেঁচুৱাটিয়ে একো বুজা হোৱাৰ আগতেই নিষ্ঠুৰ নিয়তিয়ে মাক-বাপেক দুয়োকে কাঢ়ি নিলে ৷ কাকলিয়ে ভাগ্যকে ধিয়াই কেঁচুৱা নাতিনীয়েকজনীৰ দায়িত্ব মূৰ পাতি লৈ আকৌ আৰম্ভ কৰিলে একাকিনী যাত্ৰা ৷\nএতিয়া নাতিনীয়েকৰ বয়স এঘাৰ বছৰ৷ বৰ্ডিং স্কুলত পঢ়ি থকা নাতিনীয়েকজনীক তাই ছমাহ বছেৰেকৰ মুৰত এবাৰ ঘৰলৈ লৈ আহে ৷ সেইদিনকেইটিত কাকলিৰ জীৱনটো যেন নতুনকৈ আকৌ জীপাল হৈ উঠে ৷\nকাকলিৰ দেউতাক ঢুকোৱাৰ পাছত ভায়েকে সিহঁতৰ পুৰণি ঘৰটো ভাঙি নতুনকৈ সজাবলৈ লোৱাৰ সময়তেই তাইৰ কথামতেই পুৰণি কিতাপেৰে ভৰ্ত্তি হৈ থকা আলমাৰী কেইটা তাইলৈ পঠিয়াই দিছিল ৷ পিছে এসময়ৰ কিতাপৰ পোক বুলি সকলোৱে কোৱা কাকলিৰ কিতাপ পঢ়াৰ আগ্ৰহ যেন স্তিমিত হৈ পৰিছিল৷ সেই আলমাৰী কেইটা বহুদিন তেনেকৈয়ে পৰি ৰ’ল ৷ আজি পুৱা নাতিনীয়েকে ইমানদিনে নোখোলাকৈ পৰি থকা সেই জৰাজীৰ্ণ আলমাৰী কেইটা খুলি কিতাপবোৰ থান থিক কৰাত লাগি থকাৰ সময়তে কলিংবেলটো বাজিছিল ৷\nমানুহজনৰ কথা শুনি কাকলিয়ে পৰ্দাখন সামান্য ফাক কৰি চালে৷ পৰ্দাৰ ফাকেৰে তাই ছঁয়াময়াকৈ দেখিলে ঋজুদেহৰ লোক এজনে ঘন-ঘনকৈ খোজ দি চৌহদ পাৰ হৈ পথত ভৰি দিছে৷ এনেতে ৰাধাই চিঠিখন লৈ আহি কাকলিৰ হাতত দিলে ৷\n: “তেখেতক মই চিনি পাওঁ ৷ মোৰ ডাঙৰ বাইদেউজনীয়ে তেখেতৰ ঘৰতে পাৰ্ট-টাইম কাম কৰে ৷ ঘৰটো বেছি দূৰত নহয় ৷ কিবা কলেজত প্ৰফেছাৰ আছিল বোলে ৷ ইয়ালৈ অহা বেছিদিন হোৱা নাই ৷ অকলে থাকে ৷ বিয়া বাৰু নকৰালে বোলে বুঢ়াটোৱে ৷ ”\n: “আইতা, ইমানবোৰ পুৰণি কিতাপ ! এয়া চোৱা ! এই কিতাপখনত তোমাৰ নাম লিখা আছে ! ”\nনাতিনীয়েকৰ মাত শুনি কাকলি চমকি উঠিল ৷\nনাতিনীয়েকৰ হাতত দুকুৰি বছৰ আগতে উজান বজাৰৰ ঘাটত কাগজেৰে মেৰিয়াই সি আগবঢ়াই দিয়া বীনা বৰুৱাৰ ‘জীৱনৰ বাটত’ কিতাপখন ৷ বিৱৰ্ণ কিতাপখনৰ প্ৰথম পৃষ্ঠাটোত লিখা আছিল –\nজীৱনৰ বাটত আকৌ লগ পোৱাৰ আশাৰে ৷\nকাকলিয়ে এইমাত্ৰ দি যোৱা চিঠিখনৰ ওপৰত লিখা তাইৰ নামটোলৈ চালে ৷\nদুয়োখিনি লিখাৰেই হাতৰ আখৰ একেই !\n← সম্পৰ্কৰ কথাবৃত্ত (সুপ্ৰকাশ ভূঞা)\nস্বপ্ৰতিকৃতি (চামচুল হক) →


Assamese Idioms Starting With ' ধ '\nধন ল’বা লেখি, বাট বুলিবা দেখি ৷\nকাৰোবাৰ পৰা ধন লোৱাৰ আগেয়ে ভালকৈ হিচাপ কৰি ল’ব লাগে আৰু ক’ৰবালৈ যোৱাৰ আগতে ৰাস্তাটোৰ বিষয়ে ভালদৰে জানি ল’ব লাগে ৷\nOne should count the money before taking it over and should know well about the road before startingajourney.\nContributed By: Probodh Borah (প্ৰবোধ বৰা) on 2010-11-04 18:31:11...More\nধনীৰ কাটে ধনে, দুখীয়াৰ কাটে মনে ৷\nধনী মানুহে ধনৰ বলেৰে আন মানুহক আতিশয্য বা অত্যাচাৰ কৰিব পাৰে বা কাম আদায় কৰিব পাৰে অথবা দুখীয়াক কষ্ট দিও শাস্তি নোপোৱাকৈ বাচি যাব পাৰে ৷ দুখীয়াই মৰমৰ বিনিময়ত মনেৰে ভগৱানক প্ৰাৰ্থনা কৰি মানুহক ভাল ফল দিয়াব পাৰে বা অত্যাচাৰিত হ'লে অত্যাচাৰ কৰাজনক অভিশাপ দিব পাৰে ৷\nThe rich people can achieve anything with money, or trouble others and escape of punishment; the poor will bless if they are loved or curse if they are loved or curse if they are tortured by the rich and that matters someday.\nContributed By: Dr. Armaan U. Muzaddadi on 2013-11-06 03:21:23...More\nধনৰ নৰিয়া টান, ভাত খাইছে উধানৰ মান ৷\nগোকাট মিছা কথা বা বৰকৈ বঢ়াই কোৱা কথা\nA big lie or exaggeration of something.\nContributed By: Barnali Deuri Bora on 2010-11-16 02:57:31...More\nধনৱন্তৰ মিছা শুনিবলৈ ইচ্ছা৷ দুখীয়াৰ উচিত শুনিবলৈ কুৎচিত৷\nসমাজত ধনী-মানী ব্যক্তিক উচ্চ স্থান দিয়া হয় আৰু সঁচ-মিছা সকলো কথায় নতশীৰে মানি লোৱা হয়৷ আনহাতে দুখীয়াই সত্য বা ভাল কথা কলেও তাক তুচ্ছ জ্ঞান কৰা হয়৷\nA wealthy man is always respected whether he is right or wrong because of his wealth. On the other handapoor man is always neglected because of his poor economical condition.\nContributed By: Sitaram Upadhyaya on 2014-11-30 03:43:57...More\nধাই মাক আঞ্জা-ভাত, আপোন মাৰ শুদা পাত ৷\nধাই মাতৃক বৰ মৰম দেখুৱাই ভাল ভাল আঞ্জাৰে ভাত খুৱাই, যদি আপোন মাতৃক শুদা ভাত দি বঞ্চিত কৰা হয় তেনেহ'লে দৃষ্টিকটুভাবে অনুচিত কাৰ্য হ'ব ৷ অৰ্থাৎ অযোগ্যক অনুচিতভাবে উদগনি, সহায়, মৰম আদি দিয়া আৰু যোগ্যক বঞ্চিত কৰা কাৰ্য ৷\nTo show favouratism to someone inappropriately and deprive some other from the good things that are deserved by the person concerned.\nContributed By: Dr. Armaan U. Muzaddadi on 2013-11-14 02:19:21...More\nধান খায় সিপাৰে, আটি-মুটি কৰে ইপাৰে\nনৈৰ আনটো পাৰত গৰুৱে ধান খোৱা দেখি আনটো পাৰত থাকি গৰুক মৰিয়াবলৈ উদ্যত হোৱা, অৰ্থাৎ নিজৰ আয়ত্বৰ উৰ্দ্ধত হোৱা কোনো ঘটনাৰ প্ৰতিক্ৰিয়া ৰূপে মিছাতে ছাটি-ফুটি অথবা হৈ-চৈ কৰা\nto over-react to something that happens elsewhere or which is beyond one's control\nContributed By: Probodh Borah (প্ৰবোধ বৰা) on 2012-03-20 11:53:49...More\nকোনো কাম ভৱিষ্যতে সিদ্ধি হোৱাৰ আশাত ৰৈ থাকিলে বিপদত পৰাৰহে সম্ভাৱনা থাকে ৷\nOne cannot wait indefinitely expecting some aspirations to be fulfilled in future.\nContributed By: Probodh Borah (প্ৰবোধ বৰা) on 2011-04-19 04:12:07...More\nধান-পুৰীয়া কঁঠাল পাতৰ আঁৰত লুকাল\nলেখত ল’বলগীয়া লোক বাদ পৰি থকা৷\nan impotent person being kept out of reckoning.\nContributed By: Anjal Borah (অঞ্জল বৰা) on 2010-08-20 09:31:21...More\nধানটোৱে প্রতি কণটো, মানুহটোৱে প্রতি মনটো |\nপ্ৰত্যেক ব্যক্তিৰে চিন্তাধাৰা বেলেগ বেলেগ হয় |মানুহ মাত্রেই সকলোৰে ভাৱ, আৱেগ-অনুভূতি, সুখ-দুখৰ সংজ্ঞা ভিন্ন হোৱাটো স্বাভাৱিক |\nEvery person has his own mindset .\nContributed By: Pankaj Borah (পঙ্কজ বৰা) on 2008-04-29 09:38:55...More\nধানটোৱে প্ৰতি কণটো, মানুহটোৱে প্ৰতি মনটো।\nপ্ৰতিটো ধানৰ ভিতৰত একোটাকৈ কণ থকাৰ দৰে প্ৰতিজন মানুহৰ নিজস্ব মন একোটা থাকে। অৰ্থাৎ এজনৰ ভাৱধাৰা আন এজনৰ লগত নিমিলিবও পাৰে ।\nMany men many minds.\nContributed By: Anjali Sonowal on 2008-07-22 13:35:34...More\nধানপুৰীয়া কঁঠাল পাতৰ আঁৰত লুকাল৷\nমুখ্য বুলি বিবেচিত কোনো লোক হিচাবৰ পৰা বাদ পৰা বা তেনে লোকে বহুতৰ মাজত পৰি বিশেষ আদৰ লাভ নকৰা।\nNon-reckoning of someone of great stature among crowds.\nContributed By: Sitaram Upadhyaya on 2015-01-30 07:17:40...More\nধাৰত পৰিলে শিলো উটে, সপোন দেখিলে বুঢ়ায়ো মূতে |\nঅসম্ভৱ বুলি একো নাই৷ তীব্ৰ পানীৰ সোঁতে শিলকো উটোৱাই নিব পাৰে৷ তেনেদৰে ডাঙৰ মানুহেও সপোন দেখি বিছনাত মুতিব পাৰে৷\nNothing is impossible. A stable rock can also give way toastrong current of water or even an elderly person can end up urinating in dream likeachild\nContributed By: Rupankar Mahanta on 2008-03-13 05:19:21...More\nধাৰেৰে কাটিলেও কটা, গাদিৰে কাটিলেও কটা\nকটাৰী বা দা এখনৰ ধাৰেৰে কাটিলে যেনেকৈ কটা যায়, গাদিৰে কাটিলেও এটা সময়ত কটা যায় ৷ অৰ্থাৎ দুয়োটা কাৰ্য্যৰে অৱশেষত পৰিণাম একেই হয় ৷ ঠিক তেনেকৈ, পৰোক্ষ বা প্ৰত্যক্ষ যিকোনো প্ৰকাৰে কৰা অপকাৰৰ পৰিণামো শেষত একেই হয় ৷ অপকাৰ সদায় অপকাৰেই, ই কেতিয়াও সমৰ্থন-যোগ্য হ’ব নোৱাৰে ৷\nCutting withaknife either with the sharp edge or the blunt edge will ultimately lead toacut injury. Similarly, be it direct or indirect, an attempt to harm someone would ultimately hurt him or her. So, it can never be supportable.\nContributed By: Probodh Borah (প্ৰবোধ বৰা) on 2012-03-08 01:55:17...More\nধিং মাৰিলে মণিকুট পোৱা৷\nআনক দেখোৱাবলৈ অনিচ্ছাকৃত ভাৱে কোনো কামত ভাগ লোৱা৷\nJoining unwillingly in some work for the sake of show only.\nContributed By: Sitaram Upadhyaya on 2014-12-20 08:53:11...More\nধুই গা যিমান দিন যাব, নুধুই গা সিমান দিনেই যাব ৷\nযি কামৰ পৰিণতি নিশ্চিত, তাত অনাহকত বেছি পৰিশ্ৰম কৰি লাভ নাই ৷\nWhen the final fate of something is predictable or known, there is no meaning in wasting time and energy for it.\nContributed By: Probodh Borah (প্ৰবোধ বৰা) on 2011-05-11 03:47:03...More\nধোদৰ পচলা ৷\nঅতিকৈ এলেহুৱা ব্যক্তি ৷\nAn extremely idle, sluggish or lethargic person.\nContributed By: Dr. Armaan U. Muzaddadi on 2013-11-14 01:35:17...More\nধোৱা তুলসীৰ পাত\nতুলসীক খুউব পবিত্ৰ বুলি মনা হয় ৷ এই খণ্ডবাক্য শাৰী নঞৰ্থক ভাৱে ব্যৱহাৰ হয় ৷ দোষী মানুহে নিজকে নিষ্কলঙ্ক সজাবলৈ চেষ্টা কৰা\nA guilty person trying to prove himself as innocent.\nContributed By: Barnali Deuri Bora on 2010-10-28 02:37:55...More\nধৰ্মৰ ঢোল বতাহে বজায় ৷\nসত্য আপুনা-আপুনি প্ৰকট হয় ৷\n1) Truth will come out. 2) Virtue has its own reward.\nContributed By: Dr. Armaan U. Muzaddadi on 2013-11-23 01:32:57...More


চিকিউৰিটিজ এণ্ড এক্সচেঞ্জ ব’ৰ্ড অফ ইণ্ডিয়া - অসমীয়া ৱিকিপিডিয়া\nভাৰতীয় প্ৰতিভূতি আৰু বিনিময় বোৰ্ড\nছেবি ভৱন, মুম্বইৰ মূখ্য কাৰ্যালয়\n১২ এপ্ৰিল, ১৯৯২\nচিকিউৰিটিজ এণ্ড এক্সচেঞ্জ ব’ৰ্ড অফ ইণ্ডিয়া (চমুকৈ ছেবি) বা ভাৰতীয় প্ৰতিভূতি আৰু বিনিময় বোৰ্ড হৈছে ভাৰতৰ চিকিউৰিটি অৰ্থাৎ ঋণপত্ৰৰ বজাৰখনৰ নিয়ন্ত্ৰণকাৰী এক প্ৰতিষ্ঠান। ১৯৮৮ চনত প্ৰতিষ্ঠা কৰা ছেবিৰ হাতত চিকিউৰিটিজ এণ্ড এক্সচেঞ্জ ব’ৰ্ড অফ ইণ্ডিয়া আইন ১৯৯২-ৰ অধীনত ১৯৯২ চনৰ ১২ এপ্ৰিলত আইনী ক্ষমতাসমূহ প্ৰদান কৰা হয়।\n2 দায়িত্ব আৰু কাৰ্যাৱলী\n2.2 বিভিন্ন কমিটিসমূহ\n১৯৮৮ চনত ভাৰত চৰকাৰে আনুষ্ঠানিকভাৱে ব’ৰ্ডখনৰ প্ৰতিষ্ঠা কৰে যদিও ১৯৯২ চনৰ ১২ এপ্ৰিলত চিকিউৰিটিজ এণ্ড এক্সচেঞ্জ ব’ৰ্ড অফ ইণ্ডিয়া আইন ১৯৯২ সংসদে গৃহীত কৰাৰ পিছতহে উক্ত আইনখনৰ অধীনত ইয়াক আইনী ক্ষমতাসমূহ প্ৰদান কৰা হয়। ছেবিৰ মূখ্য কাৰ্যালয় মুম্বাইৰ বান্দ্ৰা কাৰ্লা কমপ্লেক্সত অৱস্থিত। ইয়াৰ উত্তৰ, পুব, দক্ষিণ আৰু পশ্চিম অঞ্চলৰ ক্ষেত্ৰীয় কাৰ্যালয়সমূহ যথাক্ৰমে নতুন দিল্লী, কলকাতা, চেন্নাই আৰু আহমদাবাদত অৱস্থিত।\nছেবি প্ৰতিষ্ঠা হোৱাৰ আগতে কেপিটেল ইচ্যুছ আইন ১৯৪৭-ৰ অধীনত কন্ত্ৰ’লাৰ অফ কেপিটেল ইচ্যুছ নামৰ সংস্থাটো চিকিউৰিটি বজাৰৰ নিয়ন্ত্ৰণকাৰী ভূমিকাত আছিল।\nপ্ৰথমাৱস্থাত ছেবি আইনী ক্ষমতা থকা এক অনা-আইনী সংস্থা আছিল। ১৯৯৫ চনত ছেবি আইনৰ সংশোধনীৰ যোগেদি ভাৰত চৰকাৰে প্ৰতিষ্ঠানটোক অতিৰিক্ত আইনী ক্ষমতা প্ৰদান কৰে।\nছেবি মুঠ ন জন সদস্যৰে গঠিত।\nভাৰত চৰকাৰৰদ্বাৰা নিৰ্বাচিত এগৰাকী অধ্যক্ষ।\nবিত্ত মন্ত্ৰণালয়ৰ দুজন বিষয়া।\nভাৰতীয় ৰিজাৰ্ভ বেংকৰ এজন সদস্য।\nকেন্দ্ৰীয় চৰকাৰে নিৰ্বাচিত কৰা ৫ জন সদস্য। ইয়াৰে কমেও ৩ জন সদস্য পূৰ্ণকালীন।\nক্ষেত্ৰীয় কাৰ্যালয়সমূহৰ উপৰিও জয়পুৰ আৰু বাংগালোৰত ছেবিৰ স্থানীয় কাৰ্যালয় আছে।\nদায়িত্ব আৰু কাৰ্যাৱলী[সম্পাদনা কৰক]\nছিকিউৰিটিজ এণ্ড এক্সচেঞ্জ ব’ৰ্ড অফ ইণ্ডিয়াৰ ভূমিকা শীৰ্ষক অনুচ্ছেদত কাৰ্যাৱলীৰ বিষয়ে কোৱা হৈছে যে "...ঋণপত্ৰত বিনিয়োগকাৰীসকলৰ স্বাৰ্থৰ সুৰক্ষা আৰু ছিকিউৰিটি বজাৰ তথা ইয়াৰ সৈতে সম্পৰ্কিত বিষয়সমূহৰ উন্নতি আৰু নিয়ন্ত্ৰণ"।\nছেবি নিম্নলিখিত ছিকিউৰিটি বা ঋণপত্ৰৰ বজাৰখনৰ তিনিটা মূল উপাদানৰ প্ৰতি দায়িত্বশীল:\nছেবিয়ে মূলতঃ তিনিটা দিশত কাৰ্যসমূহ চলাই নিয়ে: প্ৰতিষ্ঠানটোৱে -\nনীতি-নিয়মসমূহ প্ৰণয়ন কৰে।\nঅনুসন্ধান চলায় আৰু নীতিসমূহ কাৰ্যকৰী কৰে।\nঅধিসূচনা তথা নিৰ্দেশনা জাৰী কৰে।\nঅৰ্থাৎ ছেবি একে সময়তে আইনকৰ্তা, বিচাৰকৰ্তা আৰু কাৰ্যকৰ্তা। ছেবিৰ তিনিগৰাকী সদস্যৰে গঠিত এক বিচাৰালয়ো (Securities Appellate Tribunal) আছে আৰু ইয়াৰ বৰ্তমানৰ মূৰব্বী ব’ম্বে উচ্চ ন্যায়ালয়ৰ প্ৰাক্তন ন্যায়াধীশ জে পি দেৱধৰ।\nছেবিৰ হাতত নিম্নলিখিত ক্ষমতাসমূহ প্ৰদান কৰা হৈছে:\nষ্টক এক্সচেঞ্জসমূহৰ উপৰঞ্চি আইনসমূহক বৈধতা প্ৰদান,\nষ্টক এক্সচেঞ্জসমূহৰ উপৰঞ্চি আইনসমূহৰ সালসলনি,\nপ্ৰতিষ্ঠিত ষ্টক এক্সচেঞ্জসমূহৰ হিচাপৰ বহী আৰু পিৰিয়ডিকেল ৰিটাৰ্নৰ পৰীক্ষণ,\nবিত্তীয়মধ্যভোগীসমূহৰ হিচাপৰ বহীৰ পৰীক্ষণ,\nনিৰ্দিষ্ট কিছুমান কোম্পানীক তেওঁলোকৰ অংশপত্ৰসমূহ এক বা ততোধিক ষ্টক এক্সচেঞ্জত অন্তৰ্ভূক্ত কৰিবলৈ বাধ্য কৰা,\nবিভিন্ন কমিটিসমূহ[সম্পাদনা কৰক]\nটেকনিকেল এডভাইছৰী কমিটি\nকমিটি ফৰ ৰিভিউ অফ ষ্ট্ৰাকচাৰ অফ মাৰ্কেট ইনফ্ৰাষ্ট্ৰাকচাৰ ইনষ্টিটিউচনছ\n↑ 1.0 1.1 "About SEBI". SEBI. Archived from the original on3Oct 2010. http://web.archive.org/web/20101003235606/http://www.sebi.gov.in/sebiweb/stpages/about_sebi.jsp। আহৰণ কৰা হৈছে: 26 September 2012.\n"https://as.wikipedia.org/w/index.php?title=চিকিউৰিটিজ_এণ্ড_এক্সচেঞ্জ_ব’ৰ্ড_অফ_ইণ্ডিয়া&oldid=172903"ৰ পৰা অনা হৈছে\nএই পৃষ্ঠাখন ০৫ জানুৱাৰী, ২০১৮ তাৰিখে ২০:৪০ বজাত অন্তিম সংশোধন কৰা হৈছিল।


Green Chillies: Have green chillies everyday to avoid these health issue Green Chillies: স্নায়ুৰোগৰ পৰা ৰক্ত সঞ্চালনলৈকে সহায়কাৰী ! যদি আপোনাৰ আহাৰত সেউজীয়া জলকীয়া থাকে তেনেহ'লে এই সমস্যাসমূহ সমাধান হ'ব ...– News18 assam\nHome » photogallery » health-well-being »Green Chillies: স্নায়ুৰোগৰ পৰা ৰক্ত সঞ্চালনলৈকে সহায়কাৰী ! যদি আপোনাৰ আহাৰত সেউজীয়া জলকীয়া থাকে তেনেহ'লে এই সমস্যাসমূহ সমাধান হ'ব ...\nGreen Chillies: স্নায়ুৰোগৰ পৰা ৰক্ত সঞ্চালনলৈকে সহায়কাৰী ! যদি আপোনাৰ আহাৰত সেউজীয়া জলকীয়া থাকে তেনেহ'লে এই সমস্যাসমূহ সমাধান হ'ব ...\nGreen Chillies: কেঁচা জলকীয়াত অসংখ্য গুণ থাকে যিবোৰ শৰীৰৰ বাবে অতি উপকাৰী। খাদ্যৰ সোৱাদ বৃদ্ধি কৰাৰ উপৰিও, ই স্বাস্থ্যৰ বাবে কিছুমান ক্ষেত্ৰত এক মহাঔষধি।\n| December 17, 2021, 10:51 IST\nযদি গৰম ভাত, আলু সিজোৱা আৰু ঘিউৰ সৈতে সেউজীয়া জলকীয়া থাকে, তেন্তে জুতি লগাই এসাজ। কেৱল সোৱাদৰ বাবে নহয়, কেঁচা জলকীয়াত অসংখ্য গুণ থাকে যিবোৰ শৰীৰৰ বাবে অতি উপকাৰী। খাদ্যৰ সোৱাদ বৃদ্ধি কৰাৰ উপৰিও, ই স্বাস্থ্যৰ বাবে কিছুমান ক্ষেত্ৰত এক মহাঔষধিও। সেউজীয়া জলকীয়াৰ কি গুণ আছে চাওঁ আহক।\n১) সেউজীয়া জলকীয়াত ভিটামিন চি সমৃদ্ধ। ইয়াত এণ্টিঅক্সিডেণ্টো থাকে। ফলত সেউজীয়া জলকীয়াই শৰীৰক জ্বৰ, চৰ্দি কাহ আদিৰ পৰা সুৰক্ষা দিয়ে।\n২) সেউজীয়া জলকীয়াও ছালৰ বাবে ভাল কিয়নো ইয়াত এণ্টিঅক্সিডেণ্ট আৰু ভিটামিন চি থাকে। মুখত কোঁচ পৰিবলৈ নিদিয়ে।\n৩) সেউজীয়া জলকীয়াই মগজুত তেজ গোট মাৰিবলৈ নিদিয়ে। এই সাধাৰণ পাচলিয়ে ৰক্ত সঞ্চালনত সহায় কৰে।\n৪) সেউজীয়া জলকীয়া খোৱাটোৱে মগজুত এণ্ড্ৰোফিন নামৰ হৰমন এটা নিঃসৃত হয়। ইয়াৰ বাবে, মন মগজু ভালে থাকে।\n৫) সেউজীয়া জলকীয়াত পৰ্যাপ্ত ভিটামিন এ থাকে। কেঁচা জলকীয়াই ভিটামিনৰ ফলত হাড়, দাঁত আৰু শ্লেষ্মা আৱৰণ ভালকৈ ৰখাত সহায় কৰে।\n৬) পুৰুষৰ প্ৰষ্টেট কৰ্কটৰোগৰ আশংকা হ্ৰাস কৰাত সেউজীয়া জলকীয়া কাৰ্যকৰী। স্নায়ুৰোগ নিৰাময়ৰ ক্ষেত্ৰতো কেঁচা জলকীয়া উপযোগী।\n৭) এণ্টিঅক্সিডেণ্ট থাকিলে কেঁচা জলকীয়াই কৰ্কট ৰোগৰ বিৰুদ্ধে যুঁজিবলৈ সক্ষম হয়। সেউজীয়া জলকীয়া খোৱাৰ ফলত শৰীৰত কলেষ্টেৰলৰ স্তৰ হ্ৰাস হয়।


Weight Loss Tips: দেহৰ ওজন কমাবলৈ ব্লেক কফীত যোগ দিয়ক এইবিধ সামগ্ৰী, এমাহতে পাব ফলাফল– News18 assam\nWeight Loss Tips: দেহৰ ওজন কমাবলৈ ব্লেক কফীত যোগ দিয়ক এইবিধ সামগ্ৰী, এমাহতে পাব ফলাফল\nকফীক পৃথিৱীৰ আটাইতকৈ উত্তম এণ্টিঅক্সিডেণ্ট বুলি গণ্য কৰা হয়।\nLast Updated : July 07, 2021, 19:55 IST\nWeight Loss Tips শৰীৰৰ ওজন বৃদ্ধি বা মেদবহুলতা আধুনিক জীৱনশৈলীৰ এক এৰাব নোৱাৰা সমস্যা। আনহাতে কোভিডৰ সময়ত ঘৰত বহি বহি বহুতো লোক মেদবহুলতাৰ গ্ৰাসত পৰিছে। কিন্তু আমি জানো ওজন বৃদ্ধিয়ে (Weight Gain) কেৱল বহুতো ৰোগ হোৱাৰ আশংকাই বৃদ্ধি নকৰে, লগতে মুখ আৰু শৰীৰৰ সৌন্দৰ্যও নাশ কৰে। এনে পৰিস্থিতিত, ওজন হ্ৰাস কৰাটো অতি গুৰুত্বপূৰ্ণ হৈ পৰে। এইক্ষেত্ৰত আপুনি আপোনাৰ আহাৰ সলনি কৰি ওজন হ্ৰাস কৰিব পাৰে। যদি আপুনি এজন ব্লেক কফী (Black Coffee) পান কৰি ভাল পোৱা ব্যক্তি, তেন্তে আপোনাৰ বাবে এটা ৰেচিপি আছে, যি এমাহত আপোনাৰ ওজন নিয়ন্ত্ৰণ কৰিব পাৰে।\nক'লা কফী কেনেদৰে বনাব লাগে\nইয়াৰ বাবে আধা কাপ পানী, ১ চাহ চামুচ কফী, ১ চাহ চামুচ জায়ফল পাউডাৰ, ১ চাহ চামুচ কোকো পাউডাৰ, ১ চাহ চামুচ ডালচেনি পাউডাৰ আৰু ১ চাহ চামুচ নাৰিকল তেলৰ প্ৰয়োজন হ'ব।\nকেনেদৰে তৈয়াৰ কৰিব?\nপ্ৰথমে পানীখিনি উতলাওক আৰু ইয়াত কফী যোগ দিয়ক। এতিয়া জায়ফল পাউডাৰ, কোকো পাউডাৰ আৰু ডালচেনি পাউডাৰ যোগ দিয়ক আৰু ভালদৰে মিহলি কৰক। তাৰ পিছত কফীত ১ চাহ চামুচ নাৰিকল তেল যোগ দিয়ক। যাদুকৰী কফী সাজু। ৰাতিপুৱা খোজ কঢ়া বা ব্যায়াম কৰাৰ আগতে ইয়াক পান কৰক।\nকেনে উপকাৰ সাধে?\n-কফীক পৃথিৱীৰ আটাইতকৈ উত্তম এণ্টিঅক্সিডেণ্ট বুলি গণ্য কৰা হয়। যদি আপুনি প্ৰতিদিনে আধা কাপ কফী খায়, ই আপোনাৰ ছাল সতেজ কৰি ৰাখিব।\n-ইয়াত থকা জায়ফল হৈছে আঁহৰ এক অতি ভাল উৎস, যি দ্ৰুতগতিত ওজন হ্ৰাস কৰে। ই ভোক হ্ৰাস কৰে।\n–ডালচেনিয়ে চৰ্বি হ্ৰাস কৰা হৰম'নৰ পৰিমাণ বৃদ্ধি কৰে আৰু বিপাকৰ হাৰো বৃদ্ধি কৰে।\n-কোকো পাউডাৰে বিপাক বৃদ্ধি কৰে আৰু ই দ্ৰুতগতিত ওজন হ্ৰাস কৰে।\n-ভাৰ্জিন নাৰিকল তেলে ওজন হ্ৰাস কৰে।\n(স্পষ্টীকৰণঃ এই প্ৰবন্ধৰ তথ্য আৰু তথ্য সাধাৰণ তথ্যৰ ওপৰত আধাৰিত। নিউজ১৮-অসমে এইবোৰ নিশ্চিত নকৰে। এইবোৰ কাৰ্যকৰী কৰাৰ আগতে সংশ্লিষ্ট বিশেষজ্ঞৰ সৈতে যোগাযোগ কৰক।)\nFirst published: July 07, 2021, 19:54 IST\nhealth care tipWeight Loss Secret